Huawei Enjoy 20e: έρχεται με Snapdragon 460 SoC! - GizChina Greece\nXiaomi: Teasers για μια νέα Mi TV με προηγμένη OLED οθόνη\nRealme Smart TV: Έρχεται σύντομα νέο μοντέλο με 32″ οθόνη\nHuawei Enjoy 20e: έρχεται με Snapdragon 460 SoC!\nCynaegeirus — 23 Νοεμβρίου 2020\nΟι Ηνωμένες Πολιτείες κατάφεραν να κάνουν τη ζωή της Huawei εξαιρετικά δύσκολη σε σημείο που ανάγκασαν την εταιρεία να πουλήσει την Honor. Ωστόσο, υπάρχουν κάποια ενθαρρυντικά νέα για την κινεζική εταιρεία. Αυτή την εβδομάδα η Qualcomm επιβεβαίωσε επίσημα ότι έλαβε άδεια από τις αρχές των ΗΠΑ, για να ξεκινήσει την προμήθεια επεξεργαστών στην Κινεζική εταιρεία. Η άδεια αφορά επεξεργαστές με υποστήριξη μόνο για 4G ωστόσο είναι μια αρχή για την Κινεζική εταιρεία η οποία ξέμεινε από προμηθευτές SoC. Είναι μια καταπληκτική ευκαιρία για την εταιρεία να εκμεταλλευτεί την κίνηση αυτή ώστε να έχει τουλάχιστον κάποια μοντέλα στην αγορά. Καθώς λοιπόν αναμένουμε να δούμε επεξεργαστές Qualcomm 4G στα κινητά της Huawei υπάρχουν πληροφορίες για το ποιο κινητό θα είναι στο πρώτο στην λίστα με αυτούς. Μιλάμε για το επερχόμενο Huawei Enjoy 20e.\nΔιαβάστε επίσης: Motorola: μεγάλη διαρροή αποκαλύπτει 3 νέα κινητά\nΤο κινητό αρχικής κατηγορίας θα πάρει τον επεξεργαστή Snapdragon 460. Είναι ένα αρκετά νέο SoC από την Qualcomm, που δημιουργήθηκε χρησιμοποιώντας τεχνολογία επεξεργασίας 11 νανομέτρων. Διαθέτει οκτώ πυρήνες Kryo 240 σε μέγιστη συχνότητα 1,8 GHz και επιταχυντή βίντεο Adreno 610. Είναι γνωστό ότι το Huawei Enjoy 20e θα έρθει με 4/6 GB μνήμης RAM, 128 GB αποθήκευσης , 5000 mAh μπαταρίας με ισχύ φόρτισης 10W και οθόνη HD+. Η συσκευή είναι ένα οικονομικό smartphone, επομένως δεν προκαλεί έκπληξη το γεγονός ότι θα περικλείεται σε πλαστικό πλαίσιο. Η τιμή για το Huawei Enjoy 20e μπορεί να ξεκινά από τα 183 $.\nTags: Huawei Enjoy 20eSnapdragon 460 SoC\nNext post Galaxy Z Fold2: νέα επίσημη θήκη προσφέρει πλήρη προστασία\nPrevious post Apple A15 Bionic: Θα χρησιμοποιεί τη διαδικασία των N5P 5nm+ της TSMC


Πώς μπορούμε να βελτιώσουμε τη σχέση μας με τα παιδιά μας το νέο έτος.\nΌταν ο χρόνος αλλάζει, όλοι σκεφτόμαστε τις πιο δυνατές στιγμές που παίρνει μαζί του φεύγοντας. Όλα όσα μας έκαναν να χαρούμε ή να λυπηθούμε, όλα όσα κάναμε, όσα πετύχαμε, αλλά και όσα θέλαμε και δεν μπορέσαμε να υλοποιήσουμε. Κάνουμε τον απολογισμό μας για τη χρονιά που πέρασε και βάζουμε στόχους για όλα όσα θέλουμε να αλλάξουμε ή να πετύχουμε μέσα στον επόμενο χρόνο. Στη δουλειά μας, στις σχέσεις μας, στην καθημερινή μας ζωή, στην οικογένειά μας. Θέλουμε να προσπαθήσουμε να αλλάξουμε όλα αυτά που πληγώνουν εμάς ή τους γύρω μας και να κάνουμε τα πράγματα όσο καλύτερα μπορούμε. Και τι πιο σημαντικό υπάρχει για μας από την οικογένεια και τα παιδιά μας; Τίποτα! Με αφορμή λοιπόν το νέο έτος είναι μια καλή ευκαιρία, για να σκεφτούμε πώς πραγματικά θέλουμε να είναι η σχέση μας με τα παιδιά μας. Τι πραγματικά θέλουν, αλλά και τι θέλουμε εμείς να κάνουμε γι’ αυτά. Είτε γιατί δεν είχαμε το χρόνο, είτε γιατί το ξεχνάγαμε, είτε γιατί απλά δεν το κάναμε. Γιατί υπάρχουν πολλά που μπορούμε να κάνουμε για τα παιδιά μας! Ας βάλουμε λοιπόν σαν στόχο, να προσπαθήσουμε να τους δώσουμε ό,τι είναι καλύτερο γι’ αυτά.\nΘα φροντίζω την υγεία του\nΗ υγεία του παιδιού σας κατά τη διάρκεια της ζωής του, εξαρτάται καταλυτικά από την φροντίδα και την καθοδήγηση που θα δείξετε εσείς γι’ αυτή στα πρώτα χρόνια της ζωής του. Και φυσικά θα σκεφτείτε, «το πάω στον παιδίατρο κάθε φορά που αρρωσταίνει και κάθε φορά που πρέπει να κάνει εμβόλιο, το φροντίζω». Είναι όμως αυτό αρκετό για την προάσπιση της υγείας του παιδιού σας; Φυσικά και οι επισκέψεις στον γιατρό για τους παραπάνω λόγους είναι απαραίτητες. Είναι όμως ένα κομμάτι και συνήθως αφορά μόνο το θεραπευτικό πλαίσιο της σωματικής υγείας του παιδιού. Εξίσου μεγάλη σημασία έχει και η πρόληψη. Η οποία μπορεί να βασιστεί στις συμβουλές του παιδιάτρου που αφορούν όχι την καταπολέμηση της αρρώστιας, αλλά την πρόληψη από αυτή, την καθημερινή διατροφή του, τις ανάγκες του για εκτόνωση, ηρεμία και σωματική άσκηση, αλλά φυσικά και τις ανάγκες που έχει η ψυχική του υγεία. Και επειδή οι συμβουλές του παιδιάτρου είναι πολύτιμες αλλά όχι από μόνες τους αρκετές, ο καλύτερος βοηθός για να επιλέξετε το καθημερινό πρόγραμμα, τις κατάλληλες δραστηριότητες, αλλά και να γνωρίσετε τις ψυχικές ανάγκες και προβληματισμούς του παιδιού σας, είναι το ίδιο σας το παιδί.\nΘα προσέχω την ασφάλειά του\nΥπάρχουν μικρές λεπτομέρειες στην καθημερινή μας ζωή, οι οποίες μπορεί να μην μας φαίνονται σημαντικές, είναι όμως απαραίτητες για την ασφάλεια και τη ζωή μας. Ποιος δίνει σημασία για παράδειγμα, στα πολύ μικρά αντικείμενα που βρίσκονται στο χώρο που παίζει ένα μωρό, ή στις πρίζες στις οποίες μπορεί να έχει εύκολη πρόσβαση; Ποιος δίνει μεγάλη προσοχή στον τρόπο που ένα παιδί κινείται στους δρόμους καθημερινά; Ποιος φοράει ζώνη στο παιδί του κάθε φορά που μπαίνει στο αυτοκίνητο; Μικρές λεπτομέρειες, που όμως είναι βασικές για την διατήρηση της υγείας και της ζωής μας. Προσπαθήστε να προφυλάξετε το παιδί σας από πιθανούς κινδύνους που μπορεί να συναντήσει καθημερινά. Σκεφτείτε ποια σημεία του σπιτιού μπορεί να φανούν επικίνδυνα για το παιδί σας και τι μπορείτε να κάνετε για να τα καλύψετε. Αν το παιδί σας είναι μεγαλύτερης ηλικίας, είναι καλό να του μιλήσετε για το πώς μπορεί και πρέπει να φροντίζει το ίδιο τον εαυτό του. Στο σπίτι, στο δρόμο, στο σχολείο, στο αυτοκίνητο. Και για να μην το ξεχνάτε, σκεφτείτε κάθε στιγμή πόσο σημαντική είναι η ζωή του παιδιού σας για σας.\nΘα αποφύγω οποιαδήποτε μορφή βίας\nΗ βία έχει πολλές έννοιες αλλά και πολλές μορφές. Ακόμα και μια μορφή πειθαρχίας μπορεί να έχει στοιχεία βίας για ένα παιδί. Προσπαθήστε να αποφύγετε τις υπερβολικά αυστηρές μορφές τιμωρίας. Χρησιμοποιείστε περισσότερο την ενίσχυση της θετικής συμπεριφοράς και την ανταμοιβή, ή αντίστοιχα την απόσβεση της αρνητικής συμπεριφοράς. Και επειδή θα υπάρχουν περιπτώσεις που το παιδί σας βγάζει έντονα το θυμό ή την αρνητική του διάθεση, εσείς προσπαθήστε να κρατήσετε την ψυχραιμία σας. Βάλτε για λίγο τον εαυτό σας στη θέση του και τότε ίσως καταλάβετε τι κρύβεται πίσω από αυτή τη συμπεριφορά. Μια δική σας έντονα αρνητική αντίδραση μόνο χειρότερα μπορεί να κάνει τα πράγματα. Δώστε του χρόνο, κατανόηση γι’ αυτό που νιώθει και μια ζεστή αγκαλιά, ένα φιλί ή μια κίνηση που του αρέσει και το ηρεμεί.\nΌχι άλλη τηλεόραση\nΈχετε σκεφτεί πόσες ώρες την ημέρα περνάει το παιδί σας μπροστά στην τηλεόραση; Πριν απαντήσετε όχι πολλές, σκεφτείτε καλά το εικοσιτετράωρο του παιδιού σας. Τις ώρες που βρίσκεστε στο σπίτι αλλά και τις ώρες που περνάει σπίτι χωρίς εσάς. Η τηλεόραση πέρα από την επικινδυνότητα που μπορεί να κρύβει στα προγράμματά της, τα οποία ίσως να μην είναι κατάλληλα για το παιδί λόγω των μηνυμάτων, των εικόνων, ή των βίαιων συμπεριφορών που προβάλλουν, κρύβει και κινδύνους για την υγεία τους. Τελευταίες έρευνες υποστηρίζουν, πως η παρακολούθηση τηλεόρασης σε μεγάλο βαθμό, μπορεί να προκαλέσει προβλήματα στην εξέλιξη της γλώσσας και των γνώσεων, στη συγκέντρωση, αλλά ακόμα και στην διατροφή του παιδιού. Μάλιστα η τηλεόραση έχει συνδεθεί με τη μελέτη που γίνεται για την παιδική παχυσαρκία και την διάσπαση προσοχής.\nΘα συμμετέχω περισσότερο στη ζωή του\nΟ περισσότερος χρόνος που έχουμε καθημερινά, είναι αφιερωμένος στις εργασιακές και άλλες υποχρεώσεις μας. Κατά συνέπεια οι ώρες που έχουμε να αφιερώσουμε στον εαυτό μας αλλά και στους δικούς μας ανθρώπους είναι περιορισμένες. Γι’ αυτό είναι σημαντικό τον ελεύθερο χρόνο που μας απομένει, να τον οργανώνουμε και να τον διαθέτουμε εκεί που πραγματικά αξίζει για μας και το έχουμε ανάγκη. Κυρίως δηλαδή, στα παιδιά μας. Φροντίστε να περνάτε χρόνο μαζί τους σε καθημερινή βάση. Παίξτε παιχνίδια, κάντε δημιουργικές δραστηριότητες όπως ζωγραφική, χειροτεχνίες, παζλ, πηγαίνετε βόλτες και εκδρομές, σε πάρκα, σε μουσεία, για πικ νικ, παίξτε κρυφτό, μαξιλαροπόλεμο, χορέψτε, τραγουδήστε, διαβάστε παιδικά βιβλία ακόμα κι αν το παιδί σας είναι ακόμα βρέφος. Μπορείτε να κάνετε μαζί τα πιο παράξενα, αλλά και τα πιο απλά πράγματα. Μπορείτε να τρώτε ένα γεύμα της ημέρας μαζί, να πλένετε μαζί τα δόντια σας, να μαγειρεύετε. Όλα όσα κάνετε καθημερινά και σας φαίνονται αναγκαστικές δουλειές ρουτίνας, θα πάρουν άλλη μορφή αν τις κάνετε μαζί με το παιδί σας.\nΘα το ακούω καθημερινά\nΕίναι πολύ σημαντικό αλλά και πολύ δύσκολο στις μέρες μας να ακούμε ο ένας τον άλλο. Και όταν λέμε να ακούμε τον άλλο, εννοούμε να ακούμε και αυτό που μας λέει, αλλά και αυτό που θέλει να μας πει. Αφιερώστε χρόνο στο παιδί σας όταν θέλει να σας πει κάτι, όταν δεν είναι καλά, ακόμα κι όταν δεν υπάρχει ουσιαστικά λόγος. Δώστε του χώρο και χρόνο για να σας μιλάει για ότι χρειάζεται, ό,τι θέλει, ό,τι νιώθει. Ενθαρρύνετέ το να σας μιλάει για τα πάντα. Για τις επιθυμίες, τις ανάγκες, τα παράπονά του. Αν καταφέρετε να το κάνετε να νιώσει ασφαλές για να σας μιλάει για ό,τι του συμβαίνει, ό,τι νιώθει και ό,τι το προβληματίζει, ακόμα κι αν αυτό που ακούτε είναι δύσκολο ή καμιά φορά σκληρό για σας, τότε θα έχετε βάλει τα θεμέλια για μια ουσιαστική σχέση ζωής.\nΔεν θα ξεχνώ πόσο σημαντικό είναι το δικό μου παράδειγμα\nΌσο κι αν προσπαθούμε να μάθουμε στο παιδί μας αυτά που εμείς θεωρούμε απαραίτητα για την ανάπτυξη, την προσωπικότητα, την υγεία και τη συμπεριφορά του, ο πιο σημαντικός παράγοντας που θα καθορίσει τους παραπάνω τομείς είναι το δικό μας παράδειγμα. Κάθε παιδί απορροφά τη συμπεριφορά μας, τις συνήθειές μας, τις αξίες μας. Πιο απλά, απορροφά τον τρόπο ζωής των γονιών του. Με όσο ενεργό τρόπο λοιπόν κι αν προσπαθήσετε να μάθετε για παράδειγμα στο παιδί σας να μη βρίζει, αν εσείς βρίζετε τότε η προσπάθειά σας δεν θα έχει αποτέλεσμα. Κι αυτό, γιατί αυτό που εσείς κάνετε είναι η μεγαλύτερη πηγή μάθησης για τα παιδιά. Γιατί εσείς είστε ό,τι πιο σημαντικό έχει.\nΘα του δείχνω πόσο μοναδικό είναι\nΚάθε παιδί χρειάζεται υποστήριξη και ενθάρρυνση για να αναπτύξει τις δυνάμεις του, να γνωρίσει τον εαυτό του και να ανοίξει τα φτερά του. Θέλει να νιώθει πως πιστεύετε σε αυτό και στις δυνατότητές του, πως το θεωρείται μοναδικό. Βοηθήστε το να αναπτύξει την αυτοεκτίμησή του και να νιώσει ασφάλεια για τον εαυτό του, δείχνοντάς του πόσο πιστεύετε σε αυτό και σε όλα αυτά που μπορεί να καταφέρει. Ενθαρρύνετε τις πρωτοβουλίες του και όλες τις δραστηριότητες που βοηθούν και εξελίσσουν την ανάπτυξη των δεξιοτήτων του. Υποστηρίξτε το και παροτρύνετέ το να θέτει στόχους και να προσπαθεί να τους πετύχει. Και φυσικά μην ξεχνάτε να επαινείτε τα μικρά και τα μεγάλα καθημερινά του επιτεύγματα.\nΘα του λέω κάθε μέρα πως το αγαπώ!\nΔεν υπάρχει γονιός που δεν αγαπάει το παιδί του. Και δεν υπάρχει γονιός που δεν κάνει ό,τι καλύτερο μπορεί καθημερινά για να το φροντίσει και να το μεγαλώσει με αγάπη. Και φυσικά οι πράξεις μας μιλάνε για μας και εκφράζουν στους άλλους όλα όσα νιώθουμε και θέλουμε να τους πούμε. Καμιά φορά όμως οι πράξεις μας δεν μπορούν να αντικαταστήσουν τις λέξεις, οι οποίες σε ορισμένες περιπτώσεις είναι απαραίτητες. Έτσι δεν υπάρχει τίποτα πιο γλυκό από το να ακούς το σ’ αγαπώ και μάλιστα από τα χείλια των πιο σημαντικών και των πιο αγαπημένων σου προσώπων. Φανταστείτε λοιπόν πόσο σημαντικό είναι για ένα παιδί και να νιώθει αλλά και να ακούει πως το αγαπάμε. Αν ακούει από εμάς να του λέμε συχνά πως το αγαπάμε, όχι μόνο θα νιώσει την αγάπη μας γι’ αυτό και το πόσο σημαντικό είναι για μας, αλλά θα μάθει να εκφράζει και το ίδιο τα συναισθήματά του. Μην ξεχνάτε λοιπόν να του λέτε σ’ αγαπώ κάθε μέρα!\nΦτιάχνοντας τα γιορτινά γλυκά με τα παιδιά!


Ενα μεγάλο ευχαριστώ,\nστον Haro που άμεσα ενδιαφέρθηκε για την επίλυση του προβλήματος που είχε το μπλόγκ μου,\nστην goldmine που είδε την επικληση βοήθειας και με κατηυθυνε,\nσε όσους έστειλαν πμ στο Καπιταλ,\nκαι τον κ. Μαυρίδη που του έστειλα μειλ το πρωι.\nΣας ευχαριστώ όλους, και για ένα λόγο που δεν ξέρατε.\nΜόλις προχτές στο λαπτοπ είχα πρόβλημα και έκανα την ηλιθιότητα να ακολουθήσω τις οδηγίες του τηλεφωνικού service της εταιρείας, όπου με οδήγησαν και έκανα recovery, χωρίς να με ενημερώσουν ότι recovery θα πει format, με αποτέλεσμα να σβύσει ο δίσκος και να έχω χάσει πολύτιμα αρχεία.\nΚαταλαβαίνετε ότι μόλις είδα και το μπλόγκ σβυσμένο, λέω δεν μπορεί , με βάλανε στο μάτι οι... κομματικοί χάκερς!!!!\nΑφού προς στιγμή σκέφτηκα να ξυπνήσω νυχτιάτικα την κ. Αλέκα, ή τον κ. Γιώργο και να γραφτώ σ ένα κόμμα.\nΟπότε σκέφτηκα, θα επέμβει ο κομματικός χάκερ και θα λυθούν όλα τα προβλήματα μου.\nΔεν πιστεύω κανένας ανοητούλης από σας να αναρωτηθεί γιατί δεν σκέφτηκα να τηλεφωνησω στον κ. Κώστα.\nΤι, να περίμενα να τελειώσει η ταινία, ύστερα να τελειώσει το φαγητό, για να ρωτήσει τι θέλω; Και μετά τι θα γινόταν;;\nΟ καλλίτερος κομπιουτεράς της ΝΔ, ψάχνει να βρει αν έχει βγεί νέος επεξεργαστής , μετά τον 8086!!!!!!!\nΚι όχι ότι ξέρει τι είναι ο 8086, απλά σκέφτεται το 81 που πήρε τις εκλογές το ΠΑΣΟΚ, και το βρώμικο 89, και σου λέειτι 8189, τι 8086, κάτι πολιτικό θα είναι κιαυτό!!!!\nΠάντως αν υπάρχει κανένα τσακάλι που μπορεί να μοπυ βρεί τα χαμένα αρχεία, χωρίς να σκάσω 100 ευρώ στην infoquest, και με αμφίβολα αποτελέσματα, τείνω ευήκοον ους!! ( Νατιμήσουμε και το Θράσσο, στο μπλόγκ του οποίου κοινοποίησα το πρώτον το πρόβλημα και εκ του ... φρονήματος ξεκίνησε η βοήθεια εν όσω ως είχε ανακοινώσει εστιάζετο μετ ακροάσεως, οινοποσίαςκαι,, ελπίζω παρέας ετερόφυλης!!!!!\nΕυχαριστώ και πάλι παιδιά. Και αυτόν που το έφτιαξε, που δεν ξέρω ποιος είναι.\n31/01 15:15 zeuspower\nΓΙΑ ΔΕΣ ΠΑΡΑΚΑΤΩ :\nThis risk-free data-recovery software recovers deleted files, undeletes files from hard drives, floppy disks, digital cameras, USB drives, ZIP disks, CompactFlash cards, SmartMedia, and Sony Memory Sticks. Recover files such as Word, Excel, PowerPoint, Outlook, Outlook Express, Hotmail, Yahoo, Netscape, IncrediMail, databases, AutoCAD, Microsoft Money, QuickBooks, Microsoft SQL, and MYOB, as well as photos and MPEG, AVI, and MP3 files. Recover My Files will recover files emptied from the Recycle Bin or a formatted hard drive, or lost to a system crash or virus infection, and even will recover temporary files of documents never even saved. Recovery is simple; no technical skill is required. Recover files that standard undelete programs cannot find. It searches every sector of your hard drive, recovering deleted files by examining the contents. You can preview files before purchasing. The application has exclusive built-in CD and DVD burning support.\n31/01 15:16 haros\nμπλογκογειτονια ενωμενη,ποτε ηττημενη...\n31/01 15:21 zeuspower\nOι ελληνες μονο στα δυσκολα ενωνονται!\n31/01 15:24 HiTen\nΗρακλάρα ποιόν Γιώργο θάπερνες τηλ?\n31/01 15:26 ...................\nΕυχομαι να βρεθουν και τα χαμενα αρχεια.\n31/01 15:34 Ηρακλής\nείδα τη σελίδα, ευχαριστώ.\nΓια να είμαι ειλικρινής φοβάμαι να το χρησιμοποιήσω γιατί οι γνώσεις μου σ αυτά , είναι αρχαρίου και βάλε.\nΘα συμβουλευτώ κανένα φοιτητή μου στον οποίο θα κάνω και τον ... έξυπνο λέγοντας του " γιαααα δοκίμασε κι αυτή τηηη σελίδα".Και ξέρεις αν με ρωτήσει " Δάσκαλε που τα ξέρεις αυτά;" εγω θα απαντήσω με ύφος " Εεεε ".\nΑν βρω και κανέναν που θα είναι και σε πολιτική νεολαία, μπορεί να με φωνάξουνε και στο διάλογο για τη παιδεία, κατόπιν "αιτήματος των φοιτητών, λόγω του ότι είμαι ενημερωμένος στις... συγχρονες τεχνολογίες"\nΕιδες τι έκανες Δία;;;\n31/01 15:36 Ηρακλής\nαΠΌ ΚΟΜΠΙΟΎΤΕΡ ξέρει, με τη πολιτική και την Ελληνική γλώσσα έχει λίγο πρόβλημα, αλλά γι αυτό θα τον κάνουνε πρωθυπουργό. Για να μάθει.!\n31/01 16:25 ...................\nΛοιπον αγαπητε Ηρακλη ειρθε η στιγμη να πω...πως τη μοναξια φοβαμαι...\nΚαι μου το ειχατε πει στις 8-11-08\n-πως θα πρεπει να αρχισω να προπονουμε στη μοναξια εφοσων εχω μονο αντρες.\nΠιστευω πως εχασα πολυτιμο χρονο και πως επρεπε να αρχισω τη προπονιση ακομα οπως ηταν μικρα.\nΠεστε μου λοιπον ετσι ειναι ολοι η αντρες απροβλεπτοι,σκληροι, στην κοσμαρα τους?\n31/01 16:38 Goldmine\nΌλα καλά Ηρακλή!\nΕίναι μεγάλη λαχτάρα γιατί την έχω περάσει.\nΘα ήταν παράλειψη να μην πούμε ένα ευχαριστώ από δω και στον Ηλία Τουτουδάκη που το έφτιαξε τελικά.\nΤον ευχαριστώ κι εγώ για την άμεση ανταπόκρισή του στο πρωινό μου μήνυμα-παράκληση:\nΑς μου επιτραπεί να αναφέρω την απάντηση και για την αναγκαία παραίνεση που εμπεριέχει:\n"Εντάξει... το έφτιαξα και έκανα μια παράκληση να αποφεύγεται αυτή η τακτική αφού δημιουργεί πολλές φορές προβληματα".\n31/01 17:04 Θρασύβουλος Καλοχαιρέτας\nΧαίρε Ηρακλες! Δυστυχώς η νύξ δεν εξελίχθη εντελώς κατ'ευχήν και δεν κατέληξα επί κλίνης καλλιπύγου. Αλλά εν τάξει, δεν έχω παράπονο, μην το κάνουμε κλαίν' αι χήραι κλαίν και αι ύπανδροι.\nάλλωστε, όπως λένε τα βατράχια, όποιος κλαίει είναι βλάξ, βρακεκεξ, κουάξ, κουάξ!\n31/01 17:21 Ηρακλής\nΔεν απάντησα πριν γιατί κοιμήθηκα ελαχίστως ( περίπου 2,5 ώρες αλλά μην το κάνουμε θέμα).\nΣυνήθως όταν οι γυναίκες λένε για τους άντρες, γαιδούρια στη κοσμάρα τους και τέτοια μιλάνε για τους γιούς τους, γιατί τον άντρα τον έχουν γραμμένο! Μαντεύω σωστά;;;\n31/01 17:22 koufeto:-)\nΑναλογα την γυναικα Ηρακλη:-)Δεν μπορουσα να μην σου απαντησω:-)\n31/01 17:25 Ηρακλής\nΘράσσο κι εγώ που ... κατέληξα,, τα; ίδια με σένα έκανα! Με τη βροχούλα τράβιέται ο άτιμος ( για τον ύπνο λέω).\nGold ευχαριστώ τον Ηλία, δεν ήξερα ποιος το έκανε, ( τον είχα ευχαριστήσει ανώνυμα).\n31/01 17:26 Ηρακλής\nΗ γυναίκα που βάζει τον άντρα πάνω από τα παιδιά της, είναι συνήθως η ... ανύπαντρη!\n31/01 17:28 koufeto:-)\nΣυνηθως..Προσεχεις τα παιδια,αλλα και τον αντρα για να απολαμβανεις και εσυ μαζι του διαφορα:-)\n31/01 17:31 Ηρακλής\nΟχι συνήθως μπορεί να ισχύει για τις μανάδες που έχουν κόρες, οι μανάδες που έχουν γιους, σαν την Αννιτα, δεν υπάρχει περίπτωση καμμία να βάλουν τον άντρα πάνω από τα παιδιά.\n31/01 17:34 koufeto:-)\nΚαι εγω αγορακι εχω:-)Ισως γι αυτο,αλλα απο την φυση μου μου αρεσουν extreem πραγματα.Να τα συνδιαζω και δεν μπορω να πω αλλα γιατι καταλαβαινεις τωρα:-)Αυτο που θελω να σου πω ειναι οτι ειναι θεμα ανθρωπου:-)\n31/01 17:42 Ηρακλής\nΑντε να συμφωνήσω..\nΜε τουμπάρισες με το extreem.\nΦαντάζομαι να μην εννοεις μόνο rafting;;;;\n31/01 17:48 koufeto:-)\nΔεν εννοω καθολου αυτο:-)Αλλα δεν εχει να κανει με κοριτσι η αγορι..Επιμενω..Εχει να κανει μα κατι γονιδια που ...κτλ κτλ κτλ..\nΕγκεφαλικα ειναι ολα..Αν δεν στελνεις τον αντρα για υπνο κτλ. κτλ κτλ..Αλλιως του αλλαζεις τα .μπουζι:-)Αυτα τα ολογα:-)\n31/01 17:49 letto\n31/01 17:49 koufeto:-)\n...ολιγα ηθελα να γραψω αλλα το μπερδεψα με τα αλογα,αλογισια:-)\n31/01 17:58 Ηρακλής\n37 χρόνια μαζί, να μη κοιμηθούμε κι ένα Σάββατο;;;\n31/01 18:00 koufeto:-)\nεκει δεν ξερω τι να σου πω:-)μπορει να ειχα βαρεθεις κιολας:-)aλλα θα εκανα αυτοματη ανανεωση:-)δεν σε βαρεθηκε η γυναικα σου ή εσυ εκεινην;;\n31/01 18:09 Ηρακλής\nσε .. κανένα τομέα!\n( τελευταί... δωρεάν πληροφορία!)\n31/01 19:46 ...................\nHρακλη αυτο που ειπα (στη κοσμαρα τους)το ειπα και για τους τρεις και οχι μονο για τα παιδια.Σε αυτο συμφωνω το οτι ολες οι μανες βαζουν πανω απο ολους και ολα τα παιδια τους\nασχετα απο το φυλλο(αγορι-κοριτσι).\nΜα και η πατεραδες το ιδιο,βαζουν\nπανω απο ολα τα παιδια τους,\nμε μια μικρη εξαιρεση (καιτην παρτη τους).\nΟσο για το (γαιδουρια)δεν το δεχομαι, δεν το αναφερα και δεν θα το ξεστομισω ποτε για τους αντρες μου.Εχω μια αρχη να σεβομαι τον εαυτο μου, την οικογενεια μου,και τους γυρο μου.\nΜε μια εξαιρεση να μη με βγαλει κανεις εκτος εαυτου!\nΑυτα προς το παρον παω να ανοιξω τα φυλλα για την σπανακοπιτα ,να την φουρνισω και τα ξαναλεμε.\n31/01 19:52 ...................\nΑλλωστε εσυ που εχεις αγορια κατι παραπανω θα ξερεις,και μη μου πεις πως δεν ειναι ολοι σου η ζωη?\n31/01 21:13 Ηρακλής\nΕίναι τα κολόπαιδα , είναι, αλλά τους κάνω κακό τελικά.\nΠάω να φάω τη σπανακόπιττα της γυναίκας μου, που την κάνει, γιατί πρέπει να τρώνε και σπανακι,τα παιδιαααα, αλλά δεν το τρώνε αλλιώς.\nΟλεεεες είσαστε ίδιες,\nστη καρδιά στη ψυχή, στις συνήθειες...\n31/01 21:22 elenitsa 1\nΔεν αφηνετε τις σπανακοπιτες νυχτιατικα και μας βαζετε σε πειρασμο?Μετα τις 7 το βραδυ απαγορευεται να τρωμε στην ηλικια μας,κανενα φρουτακι μονο,ετσι,για παρηγορια.Καραδοκουν ζαχαρα,εγκεφαλικα,χοληστερινες...\n31/01 22:39 ...................\nΑγαπητε Ηρακλη η σπανακοπιτα ειναι για ολοι την οικογενεια,\nαλλα μιας και απουσιαζει ο συζυγος για κυνηγι,οπως καθε ΠΣΚ\nαπο τα μεσα Αυγουστου εως και τελη φεβρουαριου,η πιτα θα\nφαγωθει απο τα παιδια.\nΚαι να ηταν δηλαδη στο σπιτι δεν θα ετρωγε.Για κανενα κοψιδι(κρεας)ευχαριστως θα το'τρωγε.\nΤου αρεσει μονο η χορτοπιτα και η κοτοπιτα της πεθερας μου που δε λεω στις πιτες και τα γλυκα η Ηπειροτισες\nΟριστε λοιπον να δοκιμασετε σπανακοπιτα με χωριατικο φυλλο!\nΗ ηλικια μας ειναι μια χαρα αλλοι στην ηλικια μας αρχιζουν την ζωη τους,λοιπον σε ολα ναι, μα ολα με μετρο σεμνα και ταπεινα! Αλλωστε μολις μπηκαμε στα δευτερα...αααααααααααααντα!\n31/01 23:16 ...................\n31/01 23:42 Ηρακλής\nΕγώ αρχίζω να τρώω μετά τις 9, πειράζει;;\nΔεν πιστεύω να το παίζεις τροφοφοβούμενη με εβδομαδιαια προσβαση σε Βιοιατρικές;;;\nΔεύτερα σαράντα και σ αφήνει ΠΣΚ μόνη;;;\nΠοιος τη χάρη σου!


Rainbow Six Siege - GameOver\nΧρειάζεται ακόμα δουλειά.\nΔύο χρόνια έχουν περάσει από την παρουσίαση του Tom Clancy’s Rainbow Six Siege κατά την διάρκεια της Ε3 του 2014 και ομολογουμένως τα παιχνίδι, όλο αυτό το διάστημα, υπέστη τρομερές αλλαγές σε σημείο ώστε οι δημιουργοί να έχουν ζητήσει αναβολή της επίσημης κυκλοφορίας του. Πριν όμως αναλυθούν οι πληροφορίες που αποκομίσθηκαν κατά την διεξαγωγή της beta φάσης του τίτλου, χρήσιμη θα ήταν η αναδιατύπωσή του ρόλου που έχει ο τίτλος στην τεράστια κατηγορία των shooters. Αρκετοί (κυρίως νεαροί) gamers θέλησαν να κατατάξουν τον R6 στην ίδια κατηγορία με τις σειρές Call of Duty και Battlefield, γεγονός που τους οδήγησε σε λανθασμένα συμπεράσματα Το R6 Siege είναι ένα καθαρόαιμο Tactical/ Co-Op Online Shooter, που στηρίζεται αποκλειστικά και μόνο στην εναρμονισμένη συνεργασία και επικοινωνία των λίγων παικτών που αποτελούν την ομάδα. Χωρίς αυτό το χαρακτηριστικό, ο τίτλος χάνει την ουσία του, μετατρέποντάς τον σε ένα κλασικό “generic shooter”.\nΠαρόλο που κατά τη διεξαγωγή της Ε3 του 2015 η Ubisoft έκανε διαθέσιμη μια -ειδικά για την περίσταση- διαμορφωμένη έκδοση beta του παιχνιδιού για όλους τους επισκέπτες της έκθεσης, σε καμία περίπτωση δεν μπορούμε να τη συγκρίνουμε με την closed beta του τίτλου που έγινε διαθέσιμη πριν μερικές μέρες στο Xbox One, το PS4 και το PC. Ο λόγος για τον οποίο δεν είναι εφικτή η σύγκριση των δύο εκδόσεων, είναι ότι στην έκθεση οι επισκέπτες έπαιζαν συνεργατικά με άλλους δύο παίκτες ενάντια ορισμένων bots σε ένα κλειστό δίκτυό, ενώ η πιο πρόσφατη beta αποτελούσε μια μικρή γεύση της τελικής έκδοσης του παιχνιδιού. Αυτό σημαίνει ότι μιλάμε για διαφόρων ειδών ιντερνετικές ταχύτητες και ποικίλα pings, ενώ όταν μιλάμε για beta παγκόσμιας κλίμακας, τότε η έννοια “Bug” αποκτάει διαφορετική υπόσταση μέσα στο παιχνίδι. Πριν επεκταθούμε παρακάτω, θα ήταν συνετό να θυμάστε ότι μιλάμε για τη beta έκδοση του παιχνιδιού και όχι την τελική έκδοση, καθώς -σύμφωνα πάντα με τους developers του R6- όλα τα προβλήματα θα πάψουν να υφίστανται σε αυτήν.\nΗ δοκιμαστική έκδοση του παιχνιδιού, σε αντίθεση με τις προηγούμενες εκδόσεις που έκανε διαθέσιμη η Ubisoft, περιείχε δύο διαφορετικά modes καθώς και ένα υποτυπώδες tutorial για τις πολύ εξειδικευμένες δυνατότητες του νέου τίτλου της σειράς. Το πρώτο mode, γνωστό και ως Terrorist Hunt, τοποθετούσε πέντε παίκτες ενάντια σε τριάντα bots που κάνουν παροδικά random spawns, ώστε οι παίκτες να βρίσκονται συνεχόμενα σε εγρήγορση ενώ περιπλανώνται στο κεντρικό κτήριο της πίστας. Με τρία επίπεδα δυσκολίας, το Terrorist Hunt αποτελεί την ιδανική λύση για να προσαρμοστούν οι νέοι παίκτες στη λογική του παιχνιδιού. Το τεράστιο πρόβλημα που αντιμετωπίζει το συγκεκριμένο mode είναι πως η ΑΙ των αντιπάλων, καθώς είναι τραγικά κακή, καταστρέφει οποιονδήποτε ρεαλισμό δημιουργεί ο τίτλος.\nΑπό την άλλη μεριά, το mode που αφορούσε το καθαρόαιμο multiplayer κομμάτι του παιχνιδιού, με match των 5 vs 5, κατάφερε να δώσει άλλου είδους αέρα δράσης, στρατηγικής και συνεργασίας από κάθε άλλο FPS Shooter που υπάρχει αυτή τη στιγμή στην αγορά. Με το ξεκίνημα του αγώνα, το παιχνίδι χωρίζει τους παίκτες σε δύο ομάδες των πέντε ατόμων, με τη μία να εκτελεί χρέη τρομοκρατών και την άλλη να αποτελεί τις ειδικές δυνάμεις. Σκοπός των defenders είναι η προστασία των δύο βομβών από τους attackers, από τους οποίους ένα εκ των πέντε φέρει μια αφοπλιστική μηχανή. Στον πρώτο γύρο, τόσο οι τρομοκράτες όσο και τα άτομα των ειδικών δυνάμεων έχουν 45’’ να διαλέξουν κλάση (a.k.a. operators) καθώς και να ψηφίσουν ένα από τα προκαθορισμένα μέρη όπου θα κάνει η κάθε ομάδα spawn (για τους defenders η επιλογή του spawn καθορίζει και την τοποθεσία των βομβών).\nΑφού οι παίκτες επιλέξουν την κλάση και την κατά αυτούς πιο ιδανική τοποθεσία για να κάνει spawn η ομάδα τους, οι attackers έχουν τη δυνατότητα για μερικά δευτερόλεπτα να ελέγξουν διεξοδικά το κεντρικό κτήριο της πίστας με drones, ώστε να εντοπίσουν τις βόμβες και να μην οδεύουν στα “τυφλά” οι attackers. Το ίδιο ακριβώς χρονικό διάστημα έχουν και οι τρομοκράτες ώστε να οχυρώσουν τις εισόδους που οδηγούν στις βόμβες, καθώς και την τοποθέτηση εμποδίων που θα κάνει πιο δυσπρόσιτη την επίθεση των εχθρών, ενώ στο τέλος κάθε γύρου οι ομάδες αλλάζουν ρόλο. Νικήτρια ομάδα ορίζεται αυτή που θα καταφέρει πρώτη να συγκεντρώσει τρεις νίκες. Τέλος, πρέπει να αναφερθεί πως ο κάθε παίκτης -πέραν της κλασσικής “ζωής” που έχει στο match, όπως συνηθίζεται στα περισσότερα shooter games- έχει και armor, που όμως η ανάλωση του ουσιαστικά κηρύττει το τέλος της παρουσίας του παίκτη για το παρόντα γύρο. Μια λάθος κίνηση μέσα στο παιχνίδι είναι αρκετή ώστε να στερήσετε από την ομάδα σας την πολύ σημαντική παρουσία σας σε έναν ολόκληρο γύρο. Ο λόγος που γίνεται τόσο μεγάλος ντόρος για το θάνατο ενός παίκτη, είναι επειδή όταν μιλάμε για πενταμελή ομάδα, ο ρόλος κάθε παίκτη είναι ορόσημο μέσα στο παιχνίδι.\nΈχοντας ήδη γίνει αναφορά στους operators, θα ήταν συνετή μια γρήγορη αναφορά και στο συγκεκριμένο τομέα. Έτσι λοιπόν, το Rainbow Six Siege έρχεται την 1η Δεκεμβρίου με 14 συνολικά operators (7 attackers και 7 defenders). Ο κάθε operator ξεχωριστά, μέσα στο παιχνίδι κατέχει μία και μοναδική θέση. Επιπλέον, παρόλο που όλες οι κλάσεις έχουν μοναδικά special weapon, ο κλασσικός οπλισμός παραμένει σε πολύ υποτυπώδη επίπεδα και έτσι το εύρος των όπλων που δίνονται σε κάθε operator ξεχωριστά μέσα στο παιχνίδι, είναι κατά πολύ περιορισμένο, με διαθέσιμες μονάχα δύο με τρεις επιλογές.\nΠαράλληλα, το οπτικοακουστικό κομμάτι του τίτλου δεν εκπλήσσει ούτε προσφέρει κάτι ξεχωριστό στον παίκτη σε σύγκριση με άλλα next-gen shooters, ενώ σε καμία περίπτωση η πρόσφατη δοκιμαστική έκδοση του παιχνιδιού δεν μπορεί να ταυτιστεί με την έκδοση που αρχικά είχε παρουσιαστεί πριν δύο χρόνια. Κάθε χάρτης του R6 Siege περιλαμβάνει ένα κλασσικό κλισέ του τύπου “κεντρικό κτήριο με αυλή”, όμως το κάθε επίπεδο ξεχωριστά είναι εμπλουτισμένο με μια μοναδικά διαφορετική και πλούσια διαρρύθμιση στο χώρο, προσφέροντας στους παίκτες έντονες στιγμές δράσης. Ομολογουμένως θα ήταν πιο συνετό αν τα επίπεδα των πιστών είχαν μεγαλύτερη δυνατότητα καταστροφής από την ήδη υπάρχουσα, καθώς τα προκαθορισμένα ευάλωτα σημεία του παιχνιδιού μειώνουν το ρεαλισμό του.\nΤέλος, η beta του Rainbow Six Siege, παρόλο που είχε ορισθεί πριν αρκετούς μήνες να διεξαχθεί συγκεκριμένη ημερομηνία για τα άτομα που έκαναν pre-order τον τίτλο, μαστιζόταν από τεράστια προβλήματα καθ’ όλη τη διάρκειά της. Infinity Loading Screens, μόνιμα παγώματα οθονών και απότομες αποσυνδέσεις κατά τη διάρκεια των matches ήταν μερικά από τα προβλήματα που επηρέαζαν έντονα τη beta. Βέβαια, αυτό που έκανε ιδιαίτερη αίσθηση είναι πως, δυστυχώς για μία ακόμα φορά, το μοντέλο του online gaming μέσω των host καλά κρατεί. Όπως αντιλαμβάνεστε, από την στιγμή που μιλάμε για host μέσα στο παιχνίδι, πρέπει να προσαρμοστείτε σε έννοιες όπως αυτή του lag και disconect, καθώς γίνονται μόνιμοι θαμώνες μέσα στα matches.\nΕν κατακλείδι, αυτή η δοκιμαστική έκδοση του Tom Clancy’s Rainbow Six Siege μάς έδωσε μια πολύ λεπτομερή περιγραφή για το πού βρίσκεται ο τίτλος της Ubisoft στην παρούσα φάση. Προφανώς οι δημιουργοί του παιχνιδιού αντιμετωπίζουν τεράστια προβλήματα, τα οποία, όμως, όπως φαίνεται, σκοπεύουν να διορθώσουν (γι’ αυτό άλλωστε αναβλήθηκε και η επίσημη κυκλοφορία του παιχνιδιού). Η αίσθηση που αφήνει στους παίκτες η beta του νέο Rainbow Six είναι πανομοιότυπη με αυτή που άφηνε και το Evolve, δηλαδή, ωραίοι και πρωτότυποι μηχανισμοί, που δείχνουν πολλά υποσχόμενοι, αλλά η ορθή, τελική υλοποίησή τους δείχνει αμφιλεγόμενη.


THIVA POST: Η Ιερά Μητρόπολη Θηβών και Λεβαδείας και ο Δήμος Λεβαδέων διοργανώνουν συναυλία με το συμπατριώτη μας Γιάννη Πλούταρχο\nΕίναι γνωστή η προσπάθεια που καταβάλλεται από την Μητρόπολή μας για να συντηρήσουμε τα ιδρύματα της Βοιωτικής Εκκλησίας και παράλληλα να στηρίξουμε τους συνανθρώπους μας προσφέροντας ό,τι μπορούμε από τα αυτονόητα της ζωής. Σε αυτή την εκστρατεία αλληλεγγύης υπάρχει χώρος για όλους. Η αλληλεγγύη και η αλληλοβοήθεια δεν αποτελεί υποχρέωση ορισμένων, αλλά είναι καθήκον και προτεραιότητα όλων μας. Προτρέπουμε και προσκαλούμε όλους σας να αγκαλιάσετε τη συναυλία δίνοντας το ισχυρό μήνυμα ότι εμείς οι Έλληνες παρά τις δυσκολίες στεκόμαστε πάντα ο ένας δίπλα στον άλλον.\nΗ προπώληση των εισιτηρίων θα γίνεται από τα εξής σημεία:\nΛΙΒΑΔΕΙΑ: Μουσικό Κατάστημα ΠΟΛΥΤΡΟΠΟ, Μπουφίδου 16,\nστον Πεζόδρομο, τηλ.2261021090.\nΘΗΒΑ: Διακονία Αγάπης Θηβών, Πελοπίδου 26\n& ώρες 10-12 το πρωί τηλ.2262026288.


Ρεθεμνιώτικο Καρναβάλι με εκδηλώσεις για μικρούς και μεγάλους\nΣτο Ρέθυμνο χτυπάει για άλλη μια χρονιά η καρδιά του Καρναβαλιού!\nΤο Ρεθεμνιώτικο Καρναβάλι της Κρήτης φιλοξενεί και φέτος πλήθος εκδηλώσεων για μικρούς και μεγάλους. Η πόλη μεταμορφώνεται σε μια απέραντη καρναβαλούπολη και υπόσχεται κέφι, εκπλήξεις και πολλή διασκέδαση για τους χιλιάδες μασκαράδες.\nΤην Κυριακή αναμένεται να παρελάσουν 17.000 καρναβαλιστές και οι επισκέπτες να αγγίξουν τις 100.000. Οι Ομάδες του Ρεθεμνιώτικου Καρναβαλιού 2016 Ζω, Δρω, Δημιουργώ ανέρχονται σε 43 και τα άρματα σε 32. Οι πληρότητες έχουν φτάσει ήδη στο 100% σε αρκετά από τα 22 ξενοδοχεία που θα δεχθούν τους επισκέπτες, ενώ μαζί με όλα τα τουριστικά καταλύματα, οι διαθέσιμες κλίνες αριθμούν μερικές χιλιάδες.\n18:30 Αναβίωση της Παραδοσιακής Κρητικής Καντάδας από το Μουσικό Σχολείο Ρεθύμνου, Έναρξη από τη Μεγάλη Πόρτα, Εθν. Αντιστάσεως, Κων/νου Παλαιολόγου, Αρκαδίου & κατάληξη στην πλ. Αγνώστου Στρατιώτη.\n20.30 Κρητικό γλέντι στην πλατεία Αγνώστου Στρατιώτη\nΣΑΒΒΑΤΟ 12 ΜΑΡΤΙΟΥ 2016\n16:30 Συγκέντρωση παιδιών στην Λεωφ. Κουντουριώτη (ύψο Γ. Παπανδρέου)\n17:00 Έναρξη Παιδικής Παρέλασης με την εποπτεία των μεγάλων • Τερματισμός στον προαύλιο χώρο του 2ου Δημοτικού Σχολείου\n18:30 Παιδικό πάρτυ με λιχουδιές με τη Ρωρώ και το Αερόστατο • Μουσική παίζει ο DJ Κώστας Ρακιντζής, Φωτογραφίες με τις Μασκότ των Ρέθυμνο Cretan Kings και του ΑΡΗ Ρεθύμνου\n19:30 Αναχώρηση παιδιών με τους γονείς τους\n21:00 Έναρξη Νυχτερινής Παρέλασης • Εκκίνηση από τον κόμβο Θεοτοκοπούλου, Παρέλαση πληρωμάτων • Μουσική παίζει ο DJ Κώστας Ρακιτζής\nΣυμμετέχει η ομάδα βραζιλιάνικων κρουστών Batala Creta, Τερματισμός και dj party στην πλατεία Μικρασιατών • Μουσική παίζει η DJ Ηρώ Φρυγανάκη\nΚΥΡΙΑΚΗ 13 ΜΑΡΤΙΟΥ 2016\n14:00 Εκκίνηση Μεγάλης Παρέλασης από τον κόμβο Θεοτοκοπούλου\nΠαρουσιαση: Iλένια Ουίλιαμς, Σήφης Καυκαλάς • Μουσική παίζει ο DJ Πέτρος Κλαψινός και η DJ Ηρώ Φρυγανάκη\n15:30 Τερματισμός και dj party στην πλατεία Ηρ. Πολυτεχνείου (Σοχώρα) • Μουσική παίζει ο DJ Νίκος Γωνιώτης\n18:30 Τελετή Λήξης Ρεθεμνιώτικου Καρναβαλιού 2016 στην Ελ. Βενιζέλου • Καύση του άρματος του Βασιλιά Καρνάβαλου, Φαντασμαγορικό show με πυροτεχνήματα •\nΣυναυλία με τη Γεωργία Νταγάκη\nΤριήμερο Καθαράς Δευτέρας από το Δήμο Καλλιθέας - Πρόγραμμα εκδηλώσεων\nΠΛΑΤΕΙΑ ΚΥΠΡΟΥ ΚΑΛΛΙΘΕΑΣ\nΏρα 18:00 – 20:00 LATIN PARTY\nΏρα 20:00 – 22:00 DISCO PARTY\n(ΚΡΕΜΟΥ 123 & ΦΙΛΑΡΕΤΟΥ)\nΚΥΡΙΑΚΗ 13 ΜΑΡΤΙΟΥ 2016 ώρα 11:00\n«Συναυλία με καλλιτέχνες της Εθνικής Λυρικής Σκηνής»\nΕΙΣΟΔΟΣ ΕΛΕΥΘΕΡΗ – Κρατήσεις θέσεων: 210 9570001 & 210 9584832\nΚΥΡΙΑΚΗ 13 ΜΑΡΤΙΟΥ 2016 ώρα 19:30\n«Ρεσιτάλ πιάνου από τη Δάφνη Ζαφειρακοπούλου»\nΔΗΜΟΤΙΚΟ ΠΑΡΚΟ ΑΘΛΗΤΙΣΜΟΥ &\nΑΝΑΨΥΧΗΣ (πρώην Ιππόδρομος)\nΚΑΘΑΡΑ ΔΕΥΤΕΡΑ 14 ΜΑΡΤΙΟΥ 2016\nΚΟΥΛΟΥΜΑ !!!!! Από 11:00 έως 15:00\nΓρίπη. Προφύλαξη, συμπτώματα και θεραπεία\nΟ Ειδικός Παιδίατρος Ανδρέας Κ. Πετρόπουλος απαντάει σε συχνά ερωτήματα γονέων για την αντιμετώπιση και θεραπεία του ιού της γρίπης, που αυτή τη περίοδο βρίσκεται σε έξαρση. Μας παρουσιάζει τρόπους πρόληψης και μας εξηγεί τα οφέλη του εμβολιασμού.\nΤι είναι η γρίπη?\nΗ γρίπη οφείλεται στον ιό της γρίπης ο οποίος θεωρείται ως ένας από τους πιο παθογόνους ιούς που προκαλούν λοίμωξη του αναπνευστικού συστήματος. Περιλαμβάνει 3 τύπους, τον Α, τον Β και τον C. Από τους 3 αυτούς τύπους ο Α και ο Β προκαλούν επιδημική νόσο.\nΠώς μεταδίδεται ο ιός της γρίπης?\nΜεταδίδεται κυρίως αερογενώς με μολυσμένα σταγονίδια κατά την διάρκεια της ομιλίας, του βήχα ή του φτερνίσματος του αρρώστου. Πολύ πιο σπάνια δε, μεταδίδεται με άμεση μέσω μολυσμένων αντικειμένων.\nΈξαρση της γρίπης παρουσιάζεται κατά τους μήνες Δεκέμβριο έως Απρίλιο, με κορύφωση της δραστηριότητας του ιού τον μήνα Φεβρουάριο.\nΤι συμπτώματα θα παρουσιάσει ο ασθενής?\nΤα κύρια συμπτώματα της γρίπης είναι ο αιφνίδιος υψηλός πυρετός, η έντονη κακουχία, οι μυαλγίες, οι αρθραλγίες, ο πονοκέφαλος, ο βήχας ενώ λιγότερο συχνά είναι ο πονόλαιμος και η ρινική συμφόρηση.\nΠαρουσιάζουν επιπλοκές οι ασθενείς με γρίπη?\nΝαι, μπορούν να παρουσιάσουν. Όμως είναι σπάνιες σε υγιή άτομα. Πιο συχνές είναι σε άτομα που έχουν κάποιο υποκείμενο νόσημα όπως αναπνευστικά προβλήματα, καρδιολογικά, σακχαρώδη διαβήτη, παχυσαρκία, νευρολογικά προβλήματα, ανοσοκαταστολή, πολύ μικρή ή πολύ μεγάλη ηλικία.\nΣυχνές επιπλοκές αποτελούν η μυοσίτιδα, η πνευμονία, η βρογχιολίτιδα, η ιγμορίτιδα, η ωτίτιδα ενώ ακόμα αναφέρεται και η συμμετοχή του κεντρικού νευρικού συστήματος.\nΠώς ξέρω ότι πάσχω από γρίπη?\nΗ διάγνωση στηρίζεται στον επιδημικό χαρακτήρα, τον αιφνίδιο και υψηλό πυρετό, στην έντονη κόπωση και στην μυαλγία.\nΕπίσης είναι δυνατή η ανίχνευση του αντιγόνου του ιού της γρίπης σε εκκρίσεις από τον ρινοφάρυγγα του ασθενούς.\nΠοια είναι η θεραπεία της γρίπης?\nΗ θεραπεία της γρίπης είναι κατά κύριο λόγο συμπτωματική με τα αντιπυρετικά να κατέχουν κυρίαρχο ρόλο.\nΤα αντιβιοτικά δεν έχουν κανέναν ρόλο στην αντιμετώπιση της γρίπης. Αντιθέτως, υπάρχουν συγκεκριμένα αντιικά φάρμακα τα οποία χορηγούνται σε ασθενείς που ανήκουν σε ομάδες υψηλού κινδύνου για εμφάνιση επιπλοκών καθώς και σε παιδιά χωρίς υποκείμενο νόσημα αλλά με βαριά μορφή γρίπης. Τα αντιικά αυτά φάρμακα πρέπει να χορηγούνται στις πρώτες 48 ώρες της νόσου.\nΣαφέστατα, η πιο σημαντική θεραπεία είναι η πρόληψη. Πρόληψη επιτυγχάνεται με το καλό πλύσιμο των χεριών, τηρώντας καλές συνθήκες υγιεινής, αποφυγή χώρων με έντονο συνωστισμό, καλή διατροφή, σωματική άσκηση, διατήρηση σωματικού βάρους σε φυσιολογικά επίπεδα.\nΕπίσης σημαντικό όπλο των επαγγελματιών υγείας για την πρόληψη της γρίπης παραμένει ο αντιγριπικός εμβολιασμός, ο οποίος πραγματοποιείται κάθε χρόνο κατά προτίμηση από Οκτώβριο έως Νοέμβριο. Όμως μπορεί να πραγματοποιηθεί και αργότερα, αρκεί να έχουμε κατά νου ότι το χρονικό διάστημα που χρειάζεται ο οργανισμός για να παράγει αντισώματα είναι περίπου 2 εβδομάδες.\nΠοιά άτομα ανήκουν στις ομάδες υψηλού κινδύνου?\nΆτομα ηλικίας 60 ετών και άνω, παιδιά και ενήλικες με ένα από τα παρακάτω προβλήματα υγείας: άσθμα, πνευμονοπάθεια, καρδιακή νόσο, ανοσοκαταστολή, μεταμόσχευση οργάνων, αιμοσφαρινοπάθεια, σακχαρώδη διαβήτη, χρόνια νεφροπάθεια, έγκυες, θηλάζουσες, λεχωίδες, υπέρβαροι. Επίσης σε ομάδα υψηλού κινδύνου κατατάσσονται όσα άτομα φροντίζουν παιδιά κάτω των 6 μηνών ή φροντίζουν άτομα με υποκείμενο πρόβλημα υγείας, οι επαγγελματίες υγείας και τέλος οι κλειστοί πληθυσμοί .\nΑνδρέας Κ. Πετρόπουλος\nΕπιστημονικός Συνεργάτης Νοσοκομείου Παίδων «Η Αγία Σοφία»\nΤηλ. 210-9921489 , κιν. 6946 221 442\nFb: Ανδρέας Κ. Πετρόπουλος - Παιδίατρος\nΓΑΣΤΡΕΝΤΕΡΙΤΙΔΑ ΣΕ ΠΑΙΔΙΑ - ΣΥΜΠΤΩΜΑΤΑ, ΑΙΤΙΕΣ, ΘΕΡΑΠΕΙΑ & ΠΡΟΦΥΛΑΞΗ\nΈνα Φανταστικό Ταξίδι από την Aegean μέσα από τα μάτια των παιδιών!\nΝέες υπηρεσίες για τα παιδιά και την οικογένεια από την Aegean Airlines και νέος μεγάλος διαγωνισμός με πολλά δώρα! Η Aegean στα πλαίσια του νέου της προγράμματος Aegean for Families, που αφορά την καλύτερη εξυπηρέτηση οικογενειών και παιδιών στις πτήσεις της, παρουσιάζει το νέο, μαγικό διαγωνισμό για όλους τους μικρούς της επιβάτες!\nΗ αεροπορική εταιρεία Aegean προσκαλεί όλα τα παιδιά να λάβουν μέρος σε ένα Φανταστικό Ταξίδι, όπως είναι η λαχτάρα κάθε παιδιού! Ο online διαγωνισμός ζητάει από τα παιδιά να αφήσουν τη φαντασία τους ελεύθερη να δημιουργήσει το φανταστικό τους ταξίδι και εκείνη μετά να το κάνει πραγματικότητα.\nΕπιβιβαστείτε στο www.fantastikotaxidi.gr και αφήστε τα παιδιά να ταξιδέψουν με τη φαντασία τους!\nΣτη Πάτρα για το Καρναβάλι των Μικρών!\nΗ Πάτρα αδιαμφισβήτητα αποτελεί τη Πρωτεύουσα του Ελληνικού Καρναβαλιού εδώ και πολλές δεκαετίες. Μια εβδομάδα πριν τη φαντασμαγορική Μεγάλη Παρέλαση των αρμάτων, προηγείται μια άλλη μικρότερη (…σε ηλικία). Στις 6 Μαρτίου πραγματικά λιλιπούτιοι καρναβαλιστές έχουν τον πρωταγωνιστικό ρόλο με το Καρναβάλι των Μικρών! Οι ετοιμασίες έχουν ολοκληρωθεί για το Παιδικό Καρναβάλι και υπόσχεται χαμόγελα, χρώματα, χαρούμενες καρναβαλικές διαθέσεις που θα σκορπίσουν και θα μεταφέρουν παντού το πιο αισιόδοξο μήνυμα χαράς και δημιουργίας μεταμορφώνοντας την Πάτρα σε έναν παραδεισένιο, πολύβουο και γεμάτο αισθήσεις παιδόκοσμο.\nΜετά την επιτυχία των δυο περιφερειακών και των δυο κεντρικών Καρναβαλουπόλεων και μια μέρα μετά το πολυαναμενόμενο Baby Rally, το Καρναβάλι των Μικρών δίνει το πιο δυνατό ραντεβού του με τους μικρούς καρναβαλιστές στη γιορτή της Μεγάλης Παρέλασης των Μικρών.\nΗ παρέλαση θα ξεκινήσει στις 11:00 από την πλατεία Ομονοίας και θα κινηθεί στις οδούς Γούναρη, Κορίνθου, περιμετρικά της πλατείας Γεωργίου από το κάτω μέρος, Κορίνθου με κατάληξη τις τέσσερις πύλες εξόδου στην Ερμού και στην Αγίου Νικολάου. Φέτος λαμβάνουν μέρος 100 ομάδες και περισσότερα από 15.000 παιδιά και μεγάλοι, που θα χαρίσουν ατελείωτο κέφι, παραδίδοντας μαθήματα καρναβαλικής παιδείας και ξεσηκώνοντας σε ένα ξέφρενο πάρτυ.\nΔυναμική παρουσία θα έχουν όπως κάθε χρόνο τα παιδιά από δημοτικά σχολεία, νηπιαγωγεία, παιδικούς σταθμούς, κέντρα δημιουργικής απασχόλησης παιδιών, σχολές χορού, ωδεία, κέντρα ξενόγλωσσων σπουδών, τοπικούς σύλλογοι, ομάδες, μεμονωμένες συμμετοχές, ενώ το Καρναβάλι των Μικρών επέλεξαν φέτος και πολλά σχολεία και σύλλογοι εκτός Πατρών (10 τον αριθμό) και συγκεκριμένα από Ιωάννινα, Τρίπολη, Λαμία, Καλάβρυτα, Σανταμέρι, Σταυροδρόμι, Κάτω Αχαϊα, Κάτω Αλισσό.\nΚαι φέτος η συμμετοχή των παιδιών του ΚΔΑΠ ΜΕΑ ‘’ΑΜΠΕΤ ΧΑΣΜΑΝ’’ και του ΚΔΑΠ ΜΕΑ ‘’ΚΟΜΑΙΘΩ’’, αλλά και από το «Χαμόγελο του Παιδιού» αναμένεται να συγκινήσει με τα απεριόριστα αποθέματα αγάπης για τη ζωή που τα παιδιά αυτά διαθέτουν.\nΣτο τέλος της παρέλασης τα άρματα του σοκολατοπόλεμου, στο οποίο συμμετέχουν εκπρόσωποι και από τους πέντε συλλόγους των σοκολατοριχτών. («Σοκολατοδρομίες», «Σοκολατομανίες», Σοκολατομαχίες», «Σοκολατορίχτες» και «Σοκολατοπαίκτες») θα γλυκαίνουν με τις ρίψεις τους μικρούς και μεγάλους.\nΤο Καρναβάλι των Μικρών έχει καταξιωθεί ως μια από τις πιο ζωντανές, δημιουργικές και ελπιδοφόρες ενότητες του Πατρινού Καρναβαλιού και συνδέεται άμεσα και καθοριστικά με το μέλλον του καρναβαλιού, αφού μέσα από τις δράσεις του διαμορφώνεται στα παιδιά, με ευαισθησία και συγκροτημένα βήματα, η συνείδηση του σωστού αυριανού καρναβαλιστή.\nΑποκριάτικα Εργαστήρια για παιδιά στην Αθήνα\nΤο συνεχώς ευρηματικό Playroom ξαναχτυπά και μας παρουσιάζει την Αποκριάτικη πρότασή του. Αν μέχρι τώρα είχατε συνδυάσει το αγαπημένο στέκι Six d.o.g.s. στην Αβραμιώτου με εναλλακτικά πάρτι και club nights, καιρός να το δείτε με πιο … παιδικό μάτι.\nΣυγκεκριμένα, το Σάββατο 27 και τη Κυριακή 28 Φεβρουαρίου, η Playroom δίνει τη δυνατότητα στα παιδιά να εκφράσουν τη δημιουργικότητα τους μέσα από 2 αποκριάτικα εργαστήρια, που απευθύνονται σε μικρούς καλλιτέχνες από 4 έως 12 ετών.\nΟι μικροί καλλιτέχνες θα κατασκευάσουν τις πιο ιδιότυπες μάσκες με θέμα το Μαγικό Δάσος! Εξωτικά πουλιά και παραδείσια φυτά, ζώα που δεν έχει ξανασυναντήσει ο άνθρωπος και υπερμεγέθη καλόκαρδα έντομα θα κάνουν την εμφάνισή τους στο Project Space του six d.o.g.s. Στο τέλος των εργαστηρίων, κάθε μικρός καλλιτέχνης θα χορέψει γύρω από τον Κύριο Γαϊτανάκη, ειδικό προσκεκλημένο του Playroom, φορώντας τη δική του μοναδική χαρτο-στολή!\nΌλα τα παραπάνω θα μπορέσουν να συμβούν υπό έναν όρο! Ελάτε με όρεξη για μεταμφίεση, αφήστε πίσω στο σπίτι τον καθημερινό σας εαυτό και ετοιμαστείτε για μοναδική διασκέδαση! Η ομάδα του Playroom έχει σκοπό να αφήσει τη φαντασία των παιδιών ελεύθερη και μέσα από τη Τέχνη να πειραματιστούν, να εκφραστούν και να ονειρευτούν!\nΗμερομηνία : Σάββατο 27 και Κυριακή 28 Φεβρουαρίου\n11:30-12:40 για παιδιά 4-5 ετών\n13:00-14:10 για παιδιά 5-10 ετών\nΔιεύθυνση : Αβραμιώτου 6-8, Μοναστηράκι, Tηλ: 2103210510\n10ος Κνώσειος Ημιμαραθώνιος δρόμος 2016 & Οικογενειακός Αγώνας Δρόμου στη Κρήτη\nΟ Σύλλογος Μαραθωνοδρόμων Κρήτης & Ελληνική Ομοσπονδία Συλλόγων Μαζικού Αθλητισμού-Υπεραπόστασης (ΕΟΣΛΜΑ-Υ) διοργανώνουν τον 10ο Κνώσειο Ημιμαραθώνιο ο οποίος θα διεξαχθεί την Κυριακή 27 Μαρτίου και περιλαμβάνει τον Ημιμαραθώνιο 21.150μ τον οικογενειακό δρόμο, τρέξιμο και πεζοπορία 5χλμ. για όλες τις ηλικίες.\nΈλάτε όλοι να τρέξουμε και να περπατήσουμε από την Κνωσό ως το Ηράκλειο.\nΟ Ημιμαραθώνιος θα γίνει κανονικά με ηλεκτρονική χρονομέτρηση και με ηλικιακές κατηγορίες, ενώ ο οικογενειακός αγώνας 5χλμ. θα διεξαχθεί δίχως ανταγωνιστικό χαρακτήρα και έτσι δίνει τη δυνατότητα σε όλες τις οικογένειες της πόλης του Ηρακλείου αλλά και σε μεμονωμένους αθλητές να λάβουν μέρος. Στον αγώνα επίσης μπορούν να τρέξουν μαθητές με τη μαζίκή συμεττοχή σχολείων καθώς και φορείς από όλη την Κρήτη.\nΣημαντικό είναι ότι τα έσοδα του αγώνα των 5χλμ θα διατεθούν στο Ορφανοτροφείο Ηρακλείου.\nΗ διαδρομή του αγώνα έχει ως εξής:\nΗμιμαραθώνιος: : Εκκίνηση έξω από τις αρχαιότητες της Κνωσού, Λεωφόρος Κνωσού- Αγ.Ιωάννης, Μπεντεβή , περνάμε πάνω από την γέφυρα, Λεωφόρος Δημοκρατίας- πλατεία Ελευθερίας-Δικαιοσύνης -Καλοκαιρινού- Αγ,Μηνά-Αβέρωφ-πλατεία Ελευθερίας-Καλοκαιρινού- Χανιόπορτα- Αρχ.Μακαρίου- παραλιακή Λεωφόρος προς Αλικαρνασσό-επιστροφή- 25ης Αυγούστου- Λ. Δικαιοσύνης τερματισμός πλατεία Ελευθερίας.\nΟικογενειακός αγώνας των 5 χλμ. Εκκίνηση έξω από τις αρχαιότητες της Κνωσού, Λεωφόρος Κνωσού- Αγ.Ιωάννης, Μπεντεβή , περνάμε πάνω από την γέφυρα, Λεωφόρος Δημοκρατίας- τερματισμός πλατεία Ελευθερίας.\nΔηλώσεις και προϋποθέσεις συμμετοχής θα δείτε εδώ.\nΤριήμερο Καθαράς Δευτέρας Οικογενειακά πακέτα στο Costa Navarino\nΗ Πελοπόννησος, ένας από τους πιο αγαπημένους προορισμούς για οικογένειες, έχει αποκτήσει τα τελευταία χρόνια ένα ακόμα “διαμάντι” στις ξενοδοχειακές της υποδομές. Το Costa Navarino, αποτελεί ένα ιδανικό ξενοδοχείο για οικογένειες και βρίσκεται στη γραφική περιοχή της Πύλου, με θέα τους μοναδικούς αμμόλοφους και τα μαγευτικό Ιόνιο.\nΣε αυτό το ιδανικό παραθαλάσσιο ξενοδοχείο για οικογένειες στην Πελοπόννησο, τα παιδιά, οι νέοι και οι ενήλικες μπορούν να ανακαλύψουν την περιοχή μέσα από δραστηριότητες αναψυχής και εκδρομές. Στο The Westin Resort στη Μεσσηνία, που ψηφίστηκε ως ο "Καλύτερος Οικογενειακός Προορισμός στη Μεσόγειο" των Starwood Hotels & Resorts, τα παιδιά θα ανακαλύψουν ατελείωτες ώρες δημιουργικότητας με προγράμματα που έχουν σχεδιαστεί ειδικά για αυτά, στο Cocoon και το Sandcastle υπό την εποπτεία εξειδικευμένου προσωπικού, ενώ οι γονείς θα έχουν χρόνο να επιδοθούν στο αγαπημένο τους σπορ ή απλά να χαλαρώσουν στο Anazoe Spa.\nΓια το 3ήμερο της Καθαράς Δευτέρας, 28 Φεβρουαρίου έως 2 Μαρτίου, το Westin Costa Navarino παρέχει πακέτα με αποκλειστικές προσφορές που ξεκινούν από 226€ ανά διανυκτέρευση και περιλαμβάνουν τα παρακάτω:\n2 διανυκτερεύσεις με πλούσιο buffet πρωινό (ελάχιστη διάρκεια διαμονής)\nΔωρεάν διαμονή και πλούσιο buffet πρωινό για παιδιά (2 παιδιά έως 12 ετών, στην υπάρχουσα υποδομή δωματίου)\n1 δωρεάν δείπνο για 2 άτομα και για παιδιά έως 12 ετών (έως 2 παιδιά)\n1 δωρεάν Heat & Aqua Experience στο Anazoe Spa και 20% έκπτωση στις θεραπείες\nLate Check-out έως 18:00 χωρίς επιβάρυνση, αναλόγως διαθεσιμότητας\nΓια πληροφορίες επικοινωνήστε με το 27230 95000 ή επισκεφτείτε το https://www.westincostanavarino.gr/\nΚυνήγι Θησαυρού - Παγκόσμια Ημέρα Ξεναγού\nΤη Κυριακή 24 Φεβρουαρίου γιορτάζεται η Παγκόσμια Ημέρα Ξεναγού και το Σωματείο Διπλωματούχων ξεναγών μαζί με τον Οργανισμό Πολιτισμού Αθλητισμού και Νεολαίας του Δήμου Αθηναίων (ΟΠΑΝΔΑ), υπό την αιγίδα τού Υπουργείου Τουρισμού, διοργανώνουν το 9ο Κυνήγι Θησαυρού.\nΣκοπός της εκδήλωσης είναι προσκαλέσει τους Αθηναίους με τα παιδιά τους, να ανακαλύψουν την Αθήνα που που περπατάμε και προσπερνάμε κάθε μέρα!\nΌσοι καταφέρουν να ολοκληρώσουν την αποστολή, θα κερδίζουν δωρεάν ξεναγήσεις από επαγγελματίες ξαναγούς, που θα πραγματοποιηθούν την Κυριακή 3 Μαρτίου, ενώ οι μικροί μας φίλοι θα παραλάβουν πιστοποιητικό συμμετοχής. Το καφέ "Ο Κήπος του Μουσείου" (Πατησίων 44), έξω από το Αρχαιολογικό Μουσέιο, έχει οριστεί ως το σημείο εκκίνησης και εγγραφών από τις 10 έως τις 12 το πρωί.\nΦέτος στο κυνήγι θα κινηθεί στο Εθνικό Αρχαιολογικό Μουσείο, το Επιγραφικό Μουσείο και την περιοχή του Πεδίου του Άρεως. Είναι μια ευκαιρία να γνωρίσουμε καλύτερα μια από τις πιο ενδιαφέρουσες περιοχές της Αθήνας.\nΓια λεπτομέρειες μπορείτε να επικοινωνείτε με το Σωματείο Διπλωματούχων Ξεναγών στο 6944 742251 με τον κύριο Κρίτων Πιπέρα, Πρόεδρο Δ.Σ. του Σωματείου Διπλωματούχων Ξεναγών. www.tourist-guides.gr\nΣαν σήμερα, στις 18 Φεβρουαρίου 1883 γεννήθηκε ο Νίκος Καζαντζάκης, ένας από τους πιο σημαντικούς σύγχρονους Έλληνες συγγραφείς και μία από τις πιο ανήσυχες προσωπικότητες των ελληνικών γραμμάτων. Ο Νίκος Καζαντζάκης παράλληλα ήταν και ένας μεγάλος ταξιδευτής σε νέους προορισμούς αλλά και με παγκόσμιο τρόπο σκέψης. Αυτή του τη πλευρά τιμά και το Ιστορικό Μουσείο Κρήτης μέσω του προγράμματος «Νίκος Καζαντζάκης, ένας ταξιδευτής σε τόπους και ιδέες». Το πρόγραμμα απευθύνεται σε μαθητές της Ε’ και ΣΤ’ τάξης του Δημοτικού και της Α’ Γυμνασίου και ολοκληρώνεται στις 6 Ιουνίου 2016.\nΣκοπός του προγράμματος είναι να γνωρίσουν οι μαθητές βιωματικά την πολυδιάστατη προσωπικότητα του συγγραφέα, διανοούμενου, κοσμοπολίτη, ταξιδευτή Νίκου Καζαντζάκη. Το πρόγραμμα συνδυάζει θεωρία και πράξη και με βοηθό ένα εκπαιδευτικό φυλλάδιο προσαρμοσμένο στις ανάγκες της κάθε ηλικίας, οι μαθητές περιηγούνται στις αίθουσες, παρατηρούν τα εκθέματα και μέσα από δραστηριότητες, εκπαιδευτικά παιχνίδια και προβολές, ανακαλύπτουν και δημιουργούν.\nΠέρα από την σκιαγράφηση του ίδιου του συγγραφέα, τίθεται ως στόχος η γνωριμία των μαθητών με τα ιστορικό-κοινωνικά συμφραζόμενα της εποχής μέσα στην οποία ζει και εμπνέεται ο συγγραφέας, καθώς και η επιρροή που άσκησε το έργο του Νίκου Καζαντζάκη σε άλλους δημιουργούς. Απώτερη φιλοδοξία του συγκεκριμένου εκπαιδευτικού προγράμματος είναι να ενθαρρύνει τους μικρούς επισκέπτες στο να μελετήσουν συστηματικότερα το συγγραφικό έργο του Νίκου Καζαντζάκη.\nΑν το Ηράκλειο σας πέφτει λίγο μακριά, μπορείτε να επισκεφθείτε την ιστοσελίδα http://www.historical-museum.gr/webapps/kazantzakis-school/ όπου θα βρείτε την online εκπαιδευτική εφαρμογή του προγράμματος για\n· Μαθητές Ε’ και ΣΤ’ τάξης του Δημοτικού και της Α’ Γυμνασίου\n· Μαθητές Β', Γ' Γυμνασίου / Λύκειο\nΕπίσης μπορείτε να δείτε πολλές πληφορίες για το έργο του μεγάλου Έλληνα στο http://www.historical-museum.gr/webapps/kazantzakis-pages/\nΤηλ.:2810 283219, 2810 288708\nΣελίδα 40 από 47


Μελίνα Μερκούρη: Η φωτογραφία που «γέμισε» τα πρωτοσέλιδα των ξένων εφημερίδων\nΜελίνα Μερκούρη: Η φωτογραφία που «γέμισε» τα πρωτοσέλιδα των ξένων εφημερίδων Κύριο\nNewsroom Σάββατο, 17 Οκτωβρίου 2020 - 07:49\nΕκατό χρόνια συμπληρώνονται, στις 18 Οκτωβρίου, από την γέννηση της Μελίνας Μερκούρη. Ο βετεράνος φωτορεπόρτερ Αριστοτέλης Σαρρηκώστας θυμάται τα φωτογραφικά τους τετ α τετ.\n«Η Μελίνα Μερκούρη θα μείνει στην μνήμη μου, όπως και στους περισσότερους Έλληνες ως ένας Ζωντανός Άνθρωπος» λέει στο iEidiseis, ο βετεράνος φωτορεπόρτερ του Associated Press, Αριστοτέλης Σαρρηκώστας.\nΌπως χαρακτηριστικά αναφέρει, με αφορμή τα 100 χρόνια από την γέννησή της, «στα 40 χρόνια της φωτογραφικής μου καριέρας εκ των οποίων τα 34 στο Associated Press έχω φωτογραφίσει, δεν θυμάμαι τον αριθμό, δεκάδες αυτοκράτορες, βασιλείς, πρωθυπουργούς, μεγάλους αστέρες του κινηματογράφου και του θεάτρου, Έλληνες και ξένους. Όμως η Μελίνα ήταν στα «μάτια» του φωτογραφικού μου φακού μια μοναδική περίπτωση. Παραμένει ζωντανή στην μνήμη μου σαν μια από τις διασημότερες μορφές, ως πολιτικός αλλά πολύ περισσότερο σαν ηθοποιός και ακόμη περισσότερο ως Άνθρωπος» σημειώνει.\nΗ ίδια ήταν -τονίζει ο κ. Σαρρηκώστας, γεμάτη ζωντάνια. «Έλαμπε με την παρουσία της όπου κι αν βρέθηκε από όποιο πόστο και αν είχε αναλάβει, είτε ως υπουργός Πολιτισμού είτε ως ηθοποιός η οποία τελικά αναγνωρίστηκε παγκόσμια μέσα από το «Ποτέ την Κυριακή».\nΜάλιστα δεν μπορεί να ξεχάσει την φωτογραφία της που γέμισε τα εξώφυλλα όλων των ξένων εφημερίδων. «Είχα την ευκαιρία να την συναντήσω και να την απαθανατίσω στην Ακρόπολη κατά την διάρκεια των γυρισματων του BBC, να τρώει το πατροπαράδοτο κουλούρι με το τρίγωνο τυράκι. Αυτή η φωτογραφία έκανε τον γύρο του κόσμου και γέμισε τα πρωτοσέλιδα σε όλο τον κόσμο καταγράφοντας ρεκόρ δημοσιεύσεων μέσα από το κύκλωμα του Associated Press».\nΔεν ήταν όμως η μόνη φωτογραφία που ξεχώρισε: «Την Μελίνα την θυμάμαι και για άλλες εξίσου πολύ καλές φωτογραφίες που της είχα κάνει στις θεατρικές της παραστάσεις στην Αθήνα, καθώς και εκτός θεάτρου, όπως Λυκαβηττό, Μοναστηράκι, στην Πλάκα και αλλού. Θα την θυμάμαι για τον ευθύ χαρακτήρα της, τον τρόπο που σου μιλούσε, το γέλιο της και την αγάπη της για την Πατρίδα, την Ελλάδα μας» καταλήγει ο Αριστοτέλης Σαρρηκώστας.\nΔείτε ακόμη τέσσερις χαρακτηριστικές φωτογραφίες της Μελίνας Μερκούρη που τράβηξε ο Αριστοτέλης Σαρρηκώστας.\nΗ Μελίνα Μερκούρη στον Άγιο Γεώργιο Λυκαβηττού / Αριστοτέλης Σαρρηκώστας Αρχείο ΕΡΤ ΑΕ\nΗ Μελίνα Μερκούρη ως Υπουργός Τουρισμού της Κυβέρνησης Ανδρέα Παπανδρέου με την Ίντιρα Γκάντι στους Δελφούς / Αριστοτέλης Σαρρηκώστας Αρχείο ΕΡΤ ΑΕ\nΗ Μελίνα Μερκούρη το 1965 με Αμερικανούς πεζοναύτες οι οποίοι βρέθηκαν τυχαία στην Ακρόπολη στα γυρίσματα του BBC με τον τίτλο «Η Ελλάδα της Μελίνας» / Αριστοτέλης Σαρρηκώστας Αρχείο ΕΡΤ ΑΕ\nΗ Μελίνα Μερκούρη με τον Ανδρέα Παπανδρέου σε συγκέντρωση του ΠΑΣΟΚ / Αριστοτέλης Σαρρηκώστας Αρχείο ΕΡΤ ΑΕ\nΆγιος Παντελεήμονας: Οι πρώτες εικόνες από τους πυροβολισμούς


Antinazi zone: Γερμανία: Ξετυλίγοντας το σύμπλεγμα NSU\nΓερμανία: Ξετυλίγοντας το σύμπλεγμα NSU\nEnver Şimşek, Abdurrahim Özüdoğru, Süleyman Taşköprü, Habil Kılıç. Mehmet Turgut, İsmail Yaşar, Θεόδωρος Βουλγαρίδης, Mehmet Kubaşık, Halit Yozgat and Michèle Kiesewetter είναι τα ονόματα των θυμάτων.\nΗ δράση της νεοναζιστικής τρομοκρατικής οργάνωσης NSU, η οποία αποκαλύφθηκε, περισσότερο από σύμπτωση, τον Νοέμβριο του 2011 είναι ακόμα αντικείμενο διαφόρων εξεταστικών επιτροπών τοπικών κοινοβουλίων, αλλά και του ομοσπονδιακού κοινοβουλίου στο Βερολίνο.\nΈχουν μείνει ανοιχτά μια σειρά ερωτημάτων. Αυτά αφορούν το ακροδεξιό δίκτυο υποστήριξης της οργάνωσης αυτής , τον ρόλο των μυστικών υπηρεσιών και κρατικών δομών και την απόσειση ευθύνης πολιτικών και κρατικών παραγόντων.\nΠριν ακόμη ολοκληρωθεί στο Μόναχο η δίκη της Μπεάτε Τσέπε, της μοναδικής επιζήσασας εκ των τριών μελών της οργάνωσης NSU, η αρμόδια εξεταστική επιτροπή του κοινοβουλίου της Βόρειας Ρηνανίας Βεστφαλίας παρουσίασε τώρα το πόρισμά της, στο οποίο γίνεται εκτενής αναφορά στην αποτυχία των γερμανικών αρχών, αλλά και στο δράμα των θυμάτων.\nΣημειώνεται ότι η δίκη της Μπεάτε Τσέπε συνεχίζεται μέχρι σήμερα, και θυμίζει σε διάσταση και ένταση την δίκη της Χρυσής Αυγής στην Ελλάδα.\nΗ ιδέα ενός δημόσιου δικαστηρίου με τον τίτλο «Διάλυση του συμπλέγματος NSU» ξεκίνησε και οργανώνεται από τη συμμαχία ακτιβιστών «Ξετυλίγοντας το σύμπλεγμα NSU» που δραστηριοποιείται σε όλη τη Γερμανία, καθώς και από αντιρατσιστές ακτιβιστές και ομάδες.\nΗ συμμαχία αυτή μάχεται όλα τα προηγούμενα χρόνια για την απάντηση των ανοιχτών ερωτημάτων και την υποστήριξη των θυμάτων.\nΌσοι υπέστησαν επιθέσεις από την NSU θα βρίσκονται στο προσκήνιο της εκδήλωσης.\nΟι απόψεις τους έχουν για τους διοργανωτές ιδιαίτερο βάρος.\nΣτο δημόσιο αυτό δικαστήριο έχουν καλέσει όλα τα άτομα, ομάδες, ενώσεις και ιδρύματα που επιθυμούν να υποστηρίξουν αυτό το δικαστήριο να έρθουν σε επαφή με τους διοργανωτές και να συμμετάσχουν σε αυτό.\nΗ οργανωτική επιτροπή του δικαστηρίου συνεργάζεται επίσης με καλλιτέχνες, ακαδημαϊκούς, μεταναστευτικές οργανώσεις, ακτιβιστές για τα ανθρώπινα δικαιώματα, δημοκρατικές ομάδες, διάφορους πολιτιστικούς θεσμούς, δυνητικούς χορηγούς και άλλες δυνάμεις που θέλουν να υποστηρίξουν και να υπερασπιστούν την ιδέα ενός δημόσιου δικαστηρίου.\nΗ εκδήλωση υποστηρίζεται μεταξύ άλλων από γνωστά θέατρα του Βερολίνου όπως το HAU – Hebel am Ufer ή Gorki Theater, τις πόλεις της Κολωνίας και του Βερολίνου και εφημερίδες όπως την TAZ-Tageszeitung ή Neues Deutschland.\nΗ υποτιθέμενη συνεργός τους, Μπεάτε Τσέπε, έβαλε φωτιά στο διαμέρισμα στο Τσβίκαου (μια μικρή πόλη στην ανατολική Γερμανία) που είχαν μοιραστεί εδώ και πολλά χρόνια, και παραδόθηκε στην αστυνομία της Ιένας λίγες μέρες αργότερα.\nΌταν αυτή η πράξη έγινε γνωστή, η εμπιστοσύνη στο γερμανικό κράτος φαινόταν να εγκαταλείπεται, δημιουργώντας ασφυκτική πίεση στην γερμανική κυβέρνηση.\nΜία μεγάλη εθνική κρίση θα μπορούσε να αποφευχθεί μόνο από τις παραιτήσεις του επικεφαλής της εγχώριας μυστικής υπηρεσίας και τριών ομοσπονδιακών αρχηγών πληροφοριών.\nΟι οικογένειες των δολοφονηθέντων από την NSU προσκλήθηκαν στο Βερολίνο από τον Ομοσπονδιακό Πρόεδρο και τη γερμανίδα καγκελάριο, Άγκελα Μέρκελ, η οποία υποσχέθηκε «πλήρη εξιχνίαση».\nΑυτή η υπόσχεση παραμένει ανεκπλήρωτη μέχρι σήμερα.\nΧρόνια μετά, πολλά περισσότερα στοιχεία είναι γνωστά: οι μυστικές υπηρεσίες της Γερμανίας είχαν πληροφοριοδότες, που παρείχαν τακτικές ενημερώσεις για τις δραστηριότητες της ομάδας.\nΑυτοί οι πληροφοριοδότες, οι λεγόμενοι "V-Leute" (συντομία για τους «Vertrauensleute», δηλ. εμπιστευτικούς πληροφοριοδότες) ήταν οι ίδιοι νεοναζί, παίρνοντας πληρωμές για τις πληροφορίες που παρείχαν ενώ ταυτόχρονα προστατεύονταν από μυστικές υπηρεσίες από ποινικές διώξεις για τα εγκλήματα.\nΜια κατάσταση που οδήγησε επανειλημμένα σε συγκρούσεις συμφερόντων μεταξύ των εγχώριων μυστικών υπηρεσιών και των αστυνομικών αρχών.\nΑκόμα και όταν τα μέλη της NSU είχαν εξαφανιστεί και άρχισαν να διαπράττουν ποινικά αδικήματα, οι εγχώριες μυστικές υπηρεσίες αποφάσισαν να παρακρατήσουν αυτές τις πληροφορίες από την αστυνομία.\nΩς αποτέλεσμα αυτών των μη επεμβατικών πολιτικών, η δέσμευση για την προστασία των πληροφοριοδοτών από την ποινική δίωξη για τα εγκλήματά τους και η συνειδητή στρατηγική για «ενθάρρυνση» αυτής της σκηνής, οδήγησαν τις μυστικές υπηρεσίες της Γερμανίας στη δημιουργία και εδραίωση δομών εξτρεμιστικής δεξιάς.\nΠολύπλευρο πρόγραμμα – Συζητήσεις, μαρτυρίες και κατηγορητήριο\nΤον Απρίλιο, ένας από τους συνδιοργανωτές της δίκης, ο Μάσιμο Πιρινέλι τόνισε σε εφημερίδα της Κολωνίας ότι «θέλουμε να μιλήσουμε για τον ρατσισμό, και να δείξουμε ότι ο ρατσισμός έχει μια δομή την οποία μπορούμε να ξεπεράσουμε».\nΈτσι θα δημιουργηθεί ένα φόρουμ, συνεχίζει ο Πιρινέλι, το οποίο θα φέρει στο προσκήνιο την οπτική γωνία των θυμάτων, μέσω «της αφήγησης των εμπειριών τους και το κατηγορητήριο κατά της θεσμικής πλαισίωση».\nΣτόχος μέσου του κατηγορητηρίου είναι να παρουσιαστούν σε ένα πλατύ κοινό στη Γερμανία και τον κόσμο, οι διασυνδέσεις ακροδεξιάς και κρατικών θεσμών αλλά και ο ρατσισμός που βρίσκεται βαθιά εμφυτευμένος στις κρατικές αρχές και την κοινωνία.\nΤο συνέδριο-δίκη ξεκινάει σήμερα, 17 Μαΐου, με την πρωινή συνέντευξη τύπου και την εναρκτήρια εκδήλωση στο θέατρο της Κολωνίας (Schauspielhaus Köln) με θέμα απόψεις και προοπτικές της μετανάστευσης.\nΑπό την Πέμπτη μέχρι το Σάββατο θα λάβουν μέρος μεγάλες κεντρικές συζητήσεις με θέματα την ιστορία και τους αγώνες μεταναστών, την συνεργασία κράτους και ακροδεξιάς, και παρουσίαση του συμπλέγματος NSU.\nΑποκορύφωση τον εκδηλώσεων θα είναι η παρουσίαση του κατηγορητηρίου το βράδυ του Σαββάτου.\nΤην Κυριακή λήγει το συνέδριο με μια αντιρατσιστική πορεία στην πόλη.\nΠαράλληλα με τις κεντρικές εκδηλώσεις πραγματοποιούνται και εργαστήρια πάνω σε θέματα όπως τον ρατσισμό και τον αντισημιτισμό, συναντήσεις νέων καθώς και θεατρικά έργα.\nΈνα από τα θεατρικά έργα θα είναι και το «Γιατί έπρεπε να πεθάνει ο Τέο» του συγγραφέα Μιλτίαδη Ούλιου, που έχει ως θέμα την δολοφονία του Θεόδωρου Βουλγαρίδη.


Λιπαρά οξέα – dietup.gr\nΞεκινώντας να επισημάνουμε ότι τα καλά λιπαρά είναι τα μονοκόρεστα και τα πολυακόρεστα, ενώ τα κορεσμένα λιπαρά είναι τα βλαβερά το οποία πρέπει να καταναλώνονται με μέτρο. Τα trans λιπαρά από την άλλη είναι πολύ επικίνδυνα για την ανθρώπινη υγεία καθώς αυξάνουν τα επίπεδα χοληστερόλης και είναι αυτά που πρέπει να αποφεύγονται. Αυξημένα επίπεδα LDL (κακής) χοληστερόλης αυξάνουν τον κίνδυνο καρδιαγγεικών παθήσεων και άλλων επιπλοκών υγείας όπως η ανακοπή. Συνεπώς, πρέπει να γνωρίζουμε ποια τρόφιμα στη διατροφή μας περιέχουν ποια λιπαρά οξέα.\nΈνα απλό tip είναι ότι τα λιπαρά τα οποία σε θερμοκρασία δωματίου είναι σε υγρή ή σε παχύρευστη μορφή (έλαια) έιναι κατά κανόνα πλεονεκτηκότερα από τα λιπαρά που σε αντίστοιχες συνθήκες είναι στερέα ή ημιστερεά (βούτυρο, μαρμαρίνη).\nΚαλές πηγές είναι το ελαιόλαδο, οι ξηροί καρποί και το αβοκάντο.\nTip: προσθέστε αβοκάντο στο τοστ ή το σάντουιτς σας, βάζετε ελαιόλαδο στις σαλάτες σας και προσθέστε κανόλα στα δημητριακά σας.\nΣτην κατηγορία αυτή ανήκουν τα ω-6 και τα ω-3 λιπαρά οξέα. Τα ω-6 λιπαρά οξέα βρίσκονται σε αφθονία στα φυτικά έλαια με αποτέλεσμα οι περισσότεροι από εμάς να επιτυγχάνουν τις συνιστώμενες ημερήσιες προσλήψεις. Τα ω-3 λιπαρά οξέα από την άλλη είναι πιο δυσεύρετα. Καλές πηγές τους είναι τα ψάρια και κυρίως τα μεγάλα (σολομός, τόνος), ο λιναρόσπορος, κάποια θαλασσινα και τα καρύδια.\nTip: χρησιμοποείστε μια χούφτα καρύδια σαν ενδιάμεσο σνακ, προσθέστε λιναρόσπορο στο γιαούρτι, το γάλα ή το ψωμί με μέλι που τρώτε. Προσθέστε σολομό στο σάντουιτς ή την αραβική πίτα.\nΤο κόκκινο κρέας, τα αλλαντικά, το βούτυρο, τα τυριά, τα έτοιμα συσκευασμένα σνακς και γλυκίσματα και τα τηγανιτά προΐόντα περιέχουν μεγάλες ποσότητες κορεσμένων λιπαρών.\nTip: Καταναλώστε κόκκινο κρεάς 1 φορά το δεκαήμερο, μην ψωνίζεται αλλαντικά στο σπίτι και προτιμήστε το μαγείρεμα σε αντικολλητικά σκεύη χωρίς λάδι.\nΕίναι προϊόν της προσθήκης υδρογόνου σε φυτικά έλαια, με σκοπό τη μακροπρόθεσμη συντήρηση των συσκευασμένων προϊόντων. Τα trans λιπαρά οξέα βρίσκονται λοιπόν σε ποικιλία συσκευασμένων προϊόντων, όπως τα πατατάκια, τα κρουασάν και άλλα συσκευασμένα αρτοσκευάσματα, τα μπισκότα και άλλα γλυκίσματα, τα κράκερς και άλλα αλμυρά σνακ.\nTip: Ελέγχετε τη σήμανση τροφίμων στις συσκευασίες για την περιεκτικότητα των τροφίμων σε trans λιπαρά. Τρόφιμα με περιεκτικότητα πάνω από 0,5 γρ. trans λιπαρών ανά μερίδα καλό είναι να αποφεύγονται.\nΣυμπερασματικά, οφείλουμε πλέον να είμαστε ενημερωμένοι καταναλωτές, εκπαιδευμένοι στη σήμανση τροφίμων. Προσέχοντας λοιπόν τις συσκευασίες προσπαθούμε να προσλαμβάνουμε μονοακόρεστα και πολυακόρεστα λιπαρά, με έμφαση στα ω-3, αποφεύγοντας τρόφιμα με αυξημένη συγκέντρωση σε κορεσμένα και ειδικά σε trans λιπαρά οξέα.\npreviousΜέλι και υγεία


Αγωνία για τους 3.000 Έλληνες στο Κατάρ- Τι λένε οι ίδιοι για την κατάσταση - AgrinioNews\nΑγωνία για τους 3.000 Έλληνες στο Κατάρ- Τι λένε οι ίδιοι για την κατάσταση\n6 Ιουνίου 2017, 4:04 μμ\nΤο The Toc επικοινώνησε με έλληνες εργαζόμενους στην περιοχή οι οποίοι μίλησαν για τον διπλωματικό αποκλεισμό, ήτοι το εμπάργκο στα προϊόντα. “Το Κατάρ βασίζεται κατά πολύ στις εισαγωγές από τη Σαουδική Αραβία και τα Ηνωμένα Αραβικά Εμιράτα, άρα είναι λογικό να υπήρξε μία ανησυχία. Παρόλα αυτά υπενθυμίζω πως κάτι παρόμοιο είχε συμβεί και το 2013 ή το 2014, όχι όμως τόσο “χοντρό”. Δεν είχαν ειδοποιηθεί Καταριανοί να εγκαταλείψουν ξένες χώρες”, λέει στο TOC έλληνας ο οποίος εργάζεται εκεί πολλά χρόνια, αλλά θέλει να διατηρήσει την ανωνυμία του.\n“Είναι σαφές ότι επί της ουσίας έχουμε να κάνουμε με εμπάργκο. Επίσημα τουλάχιστον, τώρα τι θα συμβεί μέσα από άλλες διόδους είναι άλλο θέμα”.\nΟι Έλληνες στο Κατάρ όμως πως αντιδρούν σε όλο αυτό; “Η ανησυχία είναι πολύ μικρή, τουλάχιστον στα φανερά. Εντάξει, οι άνθρωποι μεγαλύτερης ηλικίας με παιδιά ή και εγγόνια είναι πιο “τρομαγμένοι”. Οι υπόλοιποι θα έλεγα πως… δεν νοιάζονται ιδιαίτερα”.\n“Εάν δεν δείτε τις ξένες βάσεις να φεύγουν και δη την αμερικανική βάση να κλείνει, μην φοβάστε τίποτα”.\n“Εδώ έχουμε πολλούς από το Μπαγκλαντές, τις Φιλιππίνες, τη Σρι Λάνκα. Όταν ανακοινώθηκε το εμπάργκο κάποιοι έτρεξαν να πάρουν αυτά που θεωρούσαν είδη πρώτης ανάγκης. Δηλαδή ρύζι. Υπήρξαν ουρές αλλά όχι πανικός. Αγοράστηκαν και πολλά νερά και γάλα, είναι είδος όχι σε αφθονία στην περιοχή”.\n“Είναι οι πρώτες ημέρες – ώρες, είναι λογικό να μεταβεί κόσμος στα σούπερ μάρκετ να αγοράσει ότι θεωρεί απαραίτητο. Πάντως, δεν δημιουργήθηκαν εντάσεις ούτε έπεσε ξύλο, δεν υπήρξαν λιποθυμίες όπως στην Ελλάδα με τα capital controls”, ανέφερε.\nΌσο για άλλους ευρωπαίους στο Κατάρ, αγόρασαν κάποια προϊόντα αλλά σε μικρότερο βαθμό από τους ασιάτες συμπολίτες τους. Όπως αναφέρει στο Al-Meera, ο Ντένις από τη Γερμανία, αγοράζει προϊόντα διατροφής για να έχει απόθεμα, αν και δηλώνει πεπεισμένος ότι η κρίση δεν είναι τίποτ’ άλλο από μια “προσωρινή καταιγίδα”.\nΤο “μυστήριο” μήνυμα στο διαδίκτυο\nΓια τους λάτρεις του παρασκηνίου και των συμπτώσεων, ίσως παρουσιάζει ενδιαφέρον η πληροφορία ότι περίπου δύο βδομάδες πριν από τη σημερινή κρίση εμφανίστηκε στο διαδίκτυο ένα μήνυμα το οποίο έλεγε στα αγγλικά: Πολίτες προετοιμαστείτε (προετοιμάστε τους εαυτούς σας) γι’ αυτό που πρόκειται να γίνει στο Κατάρ. Αρκετοί, ανάμεσά τους και Έλληνες, συνδέουν το συγκεκριμένο μήνυμα με την επίσκεψη του Ντόναλντ Τραμπ στη Σαουδική Αραβία, ενώ συγχρόνως εκτιμούν ότι ήταν και ένα είδος ψυχολογικής προετοιμασίας. Εφόσον ισχύει αυτό, καταλήγουν αρκετοί έλληνες του Κατάρ, τότε το “παιχνίδι είναι υπό έλεγχο”.\nΗ ελληνική κοινότητα περιλαμβάνει περίπου 3.000 – 5.000 ανθρώπους και υπάρχει ελληνικό σχολείο κι εκκλησία. Στην Ντόχα βρίσκονται πολιτικοί μηχανικοί, μηχανολόγοι μηχανικοί, χημικοί μηχανικοί, πιλότοι, αεροσυνοδοί, ξενοδοχοϋπάλληλοι, προπονητές, φυσικοθεραπευτές, υπεύθυνοι διοργάνωσης αθλητικών αγώνων και άλλοι. Οι περισσότεροι εργάζονται για την υποδοχή του Μουντιάλ το 2022.\n– Μόνο οι προσκυνητές από το Κατάρ επιτρέπεται να μεταβαίνουν στη Σαουδική Αραβία για να επισκεφθούν τους ιερούς μουσουλμανικούς τόπους.\nΠροηγούμενο: “Νταούλια και ζουρνάδες” κι απόψε στο Μεσολόγγι!\nΕπόμενο: Με το νέο οργανόγραμμά η Διεύθυνση Αστυνομίας Αχαΐας-Τις επόμενες ημέρες και η Ακαρνανία και Αιτωλία


Σταθμός Πρώτων Βοηθειών στο Ασκληπιείο - ΕΒΔΟΜΗ Online\nΣταθμός Πρώτων Βοηθειών στο Ασκληπιείο\nΤροχαίο ατύχημα στη Βούλα\nΤην Τετάρτη 23 Οκτωβρίου 2019 και ώρα περίπου 1.30, ένα Ι.Χ. πορευόμενο από Βούλα προς Γλυφάδα, επί της οδού Στρ. Παπάγου, ξέφυγε από την πορεία του ανέβηκε πάνω στη μικρή νησίδα, πέρασε ανάμεσα σε δύο κολώνες, στη δεύτερη νησίδα και σφηνώθηκε ολόκληρο μέσα σε ένα κλειστό περίπτερο, που βρισκόταν πάνω στο πεζοδρόμιο, επί της πλατείας Ελευθερίας.\nΟ θόρυβος ήταν εκκωφαντικός. Όλη η γειτονιά βρήκε να δει τι συμβαίνει.\nΤο όχημα, δεν γνωρίζουμε γιατί ξέφυγε της πορείας. Μπορεί να έτρεχε, μπορεί να μιλούσε στο κινητό, μπορεί να μην αισθάνθηκε καλά o οδηγός...\nΒέβαια εδώ θα πρέπει να επισημάνουμε ότι ο δρόμος έχει αντίστροφη κλίση, με αποτέλεσμα να σε “πετάει” έξω, ιδιαίτερα αν έχεις αναπτύξει ταχύτητα. Eχουμε δει πολλές φορές, αυτοκίνητα να ανεβαίνουν στο πεζοδρόμιο επί της οδού Παπάγου, κοντά στη στροφή, ευτυχώς χωρίς θύματα.\nΤο ασθενοφόρο άργησε\nΗ κατάσταση του οδηγού δεν ήταν καλή, όλοι αδημονούσαν για το ασθενοφόρο, αλλά ασθενοφόρο δεν φαινόταν. Κάλεσαν και το Ασκληπιείο Νοσοκομείο, το οποίο μετά από ένα δεκάλεπτο κάλεσε να ρωτήσει αν το τροχαίο έγινε στη Βούλα, αλλά ποτέ δεν φάνηκε.\nΤο ΕΚΑΒ ήρθε με καθυστέρηση 35 λεπτών, πολύτιμων, για τον τραυματία, o oποίος παρέμενε ασάλευτος...\nNα γίνει σταθμός Πρώτων Βοηθειών\nΠολλοί κάτοικοι έχουν κάνει “πηγαδάκι” γύρω από το αυτοκίνητο, ο οδηγός παραμένει ακίνητος, χωρίς να έχει αίσθηση και όλοι περιμένουμε το ασθενοφόρο. Όλοι απορούν πώς γίνεται να είμαστε δύο βήματα από το Ασκληπιείο και να μην έρχεται ασθενοφόρο!\nΚαι εδώ προκύπτει, το μεγάλο ερωτηματικό. Ενα ερωτηματικό που ταλανίζει τους κατοίκους εδώ και 40 χρόνια. Γιατί δεν δημιουργείται ένας Σταθμός Πρώτων Βοηθειών μέσα στο Ασκληπιείο Νοσοκομείο;\nΕχουν χαθεί ζωές έξω από την πόρτα του, γιατί δεν εφημέρευε.\nΕδώ και σαράντα χρόνια κάτοικοι σύλλογοί διασυλλογικά έχουν κάνει αγώνες για Σταθμό Πρώτων Βοηθειών, αλλά είτε βρήκαν κλειστές πόρτες, είτε πήραν υποσχέσεις που δεν υλοποιήθηκαν ποτέ.\nΝα επισημάνουμε ότι το Ασκληπιείο εξυπηρετεί τη μισή Αττική και όλες τις Κυκλάδες. Είναι αδιανόητο να εφημερεύει κάθε τέταρτη ημέρα και να πεθαίνουν οι άνθρωποι στην πόρτα του.\nΕίναι επιτακτική ανάγκη για τη δημιουργία του σταθμού και θα πρέπει όλοι οι αρμόδιοι, από το δήμαρχο, μέχρι τον υπουργό υγείας και τον πρωθυπουργό να το κατανοήσουν.\n07-02-05 - AΠOΦAΣIΣE H TOΠIKH KOINΩNIA ΓIA TO AΣKΛHΠIEIO\n07-01-21 - Tο Ασκληπιείο προστατεύει ο Νόμος για το Ε.Σ.Υ.\n07-01-06 - Για το Aσκληπιείο ούτε κουβέντα\n07-01-05 - Ιδιωτικοποίηση του ΑΣΚΛΗΠΙΕΙOΥ;\n06-10-30 - Θύελλα αντιδράσεων για την αντιπαροχή του Aσκληπιείου\nΤετ Οκτ 21 @10:00 -\nΤο Κοινοτικό Συμβούλιο Βουλιαγμένης συνεδριάζει\nΠαρ Οκτ 23 @17:00 -\nΤο "Ποτάμι που ήθελε να γυρίσει πίσω"\nΣαβ Οκτ 24 @21:00 -\nΑυτήν τη στιγμή επισκέπτονται τον ιστότοπό μας 162 guests και κανένα μέλος


Τρελή προσφορά από Vodafone: Απόκτησε τα iPhone 6 / Plus 128GB στην τιμή των 16GB! - Ελλάδα - iPhonehellas.gr\nΤρελή προσφορά από Vodafone: Απόκτησε τα iPhone 6 / Plus 128GB στην τιμή των 16GB!\nΑπό iPhoneHellas , 04/11/2015 10:40\nΔημοσίευση 04/11/2015 - 10:40\nMόνο για σήμερα η Vodafone δίνει τη δυνατότητα να αποκτήσεις τα iPhone 6 / Plus των 128GB στην τιμή των 16GB!\nΑπόκτησε τo iPhone 6 128GB από €859 στα €659 και το iPhone 6 Plus 128GB από €979 στα €789!\nH προσφορά αφορά σε αγορά σκέτης συσκευής iPhone 6 128GB και 6 Plus 128GB και μόνο για μια ημέρα (04/11) ή μέχρι εξάντλησεως των αποθεμάτων. Ισχύει αποκλειστικά για τις Οnline παραγγελίες με δωρεάν παράδοση στο σημείο της επιλογής σας (σπίτι/γραφείο) και πληρωμή με αντικαταβολή. Η τιμή περιλαμβάνει ΦΠΑ 23%.\nΔημοσίευση 04/11/2015 - 10:45\nΠολυ καλη προσφορα. Ειναι αρκετα κατω και απο τις τιμες skroutz\nΔημοσίευση 04/11/2015 - 10:46\nκαι κλασσικα δεν θα υπαρχουν κομματια...\nΔημοσίευση 04/11/2015 - 11:17\nΕιναι διαφημιστικό κολπο!!\nΚ ο Γερμανος το εχει κανει στο παρελθον... Υπαρχουν 100 κομματια σε ολη την Ελλαδα κ ειναι για τους υπαλληλους κλπ...\nΔημοσίευση 04/11/2015 - 11:24\nΔεν νομίζω καν οτί υπάρχουν τόσα....Έχει συμβει και στο παρελθόν να "αλιεύονται" στοιχεια υποψηφιων πελατών μέσω της φόρμας που καλείστε να συμπληρώσετε...\nΔημοσίευση 04/11/2015 - 12:27\nδεν παιρνει κανενας τωρα το 6 για αυτο κ η προσφορα\nΔημοσίευση 04/11/2015 - 13:38\nΑκριβώς τέτοια εποχή ήταν και πέρυσι που έκανε και ο ''Γερμανός'' την απάτη με την προσφορά για το iPhone 5 στην δήθεν δελεαστική τιμή των 299 ευρώ λόγο των εκπτώσεων που είχαν ξεκινήσει 2 μήνες πριν τα Χριστούγεννα.Αναρωτιέμαι άραγε το κατα πόσο ''ζήλεψε'' και η Vodafone και είπε να δοκιμάσει κάτι αντίστοιχο.\nΔημοσίευση 04/11/2015 - 14:22\nπάντως αντικειμενικά η τιμή αυτή νομίζω είναι πολύ καλη. έκανα παραγγελια και με πήραν τηλέφωνο να το κλείσουμε.\nΔημοσίευση 04/11/2015 - 14:23\nΣτην αρχικά χάρηκα νομίζοντας ότι γράφει 6S και 6S plus! Αλλά μετά προσγειώθηκα\nΔημοσίευση 04/11/2015 - 14:41\nΕιναι ελληνικης αντιπροσωπείας; Γιατι εχω ακουσει τα ξενα δε δουλευουν σωστα.\nΔημοσίευση 04/11/2015 - 15:15\nΤι εννοείς δεν δουλεύουν σωστά. Στην Ελλάδα στέλνουν τα καλά και στον υπόλοιπο κόσμο τα χαλασμένα;;;\nΔημοσίευση 04/11/2015 - 16:19\nΑποδεδειγμένα ουκ ολίγες φορές και OXI MONO σε κινητά (αλλά σε κάθε είδους συσκευές, από φούρνους μικροκυμάτων έως ρούτερ), ό,τι προορίζονται για ΗΠΑ είναι καλύτερα - τουλάχιστον όσο αφορά την ΔΙΚΗ ΜΟΥ εμπειρία, όλα αυτά τα χρόνια. (Είχα την τύχη να 'χω ελληνο-αμερικανό θείο και μου προμήθευε προϊόντα απ' ευθείας από ΗΠΑ - μέχρι και Apple II είχα κονομίσει απ' τον θείο τον Τόνι).\nΠροσωπικά (ΕΜΕΝΑ δηλαδη) ουδέποτε με ενδιέφερε να 'ναι "ελληνικό" το μηλόφωνο μου. Αν μπορούσα να βρω "αμερικάνικο", έπαιρνα πάντα αμερικάνικο ΚΑΙ μάλιστα τα αμερικάνικα μοντέλα είναι μακράν καλύτερα (στο θέμα μπαταρίας). Αμερικάνικο αγόρασα κι εγώ (6άρι) και με νορμάλ χρήση μου κρατά...2-2.5 μέρες!!!!!!!!!!!!! Όταν φίλοι μου με ελληνικά ή ευρωπαικά τους κρατά με τα βίας 1 μέρα το πολύ.\nΔεν θα ήταν - δηλαδή, για μένα - ζήτημα μπαταρίας αν τα μιλοφωνα απο την ΒΟΝΤΑΦΟΝ "είναι" αμερικάνικα. Μέχρι και το παμπάλαιο HTC Leo που 'χα, ΗΤΑΝ απ' την T-Mobile (αμερικάνικο φυσικά) και είχε ΔΙΠΛΑΣΙΑ εσωτερική μνήμη απ' το ίδιο μοντέλο που προοριζόταν για τις υπόλοιπες αγορές.\nΔημοσίευση 04/11/2015 - 16:28\nνταξει κλαιω ρε\nΔημοσίευση 04/11/2015 - 16:30\nΓιατι φιλε μου; Εχεις ελληνικο; χαχαχαχα


Ίμπιζα: Αξέχαστο ταξίδι στο «Λευκό Νησί» | welove-travel\nΊμπιζα: Αξέχαστο ταξίδι στο «Λευκό Νησί»\nΤο «Λευκό Νησί» της Ισπανίας είναι πασίγνωστο για τα εκπληκτικά πάρτι με κορυφαίους DJs από όλο τον κόσμο. Προσφέρει αμέτρητες επιλογές στη νυχτερινή διασκέδαση, από super clubs που ψηφίζονται συχνά ως τα καλύτερα παγκοσμίως και beach bars μέχρι παμπ και μπαρ με ξεχωριστό στιλ. Το τρίτο μεγαλύτερο νησί των Βαλεαρίδων Νήσων, με ακτογραμμή 210 χλμ, φημίζεται και για τις δεκάδες παραλίες του, ενώ η παλιά πόλη της Ίμπιζα έχει ανακηρυχτεί Μνημείο Παγκόσμιας Κληρονομιάς από την UNESCO.\nΒόλτα στη Dalt Vila\nΑν θέλετε να γνωρίσετε το αυθεντικό πρόσωπο της Ίμπιζα, ανηφορίστε τα σοκάκια που θα σας οδηγήσουν στην παλιά πόλη με την υπέροχη θέα. Η Dalt Vila, αμφιθεατρικά χτισμένη, περιβάλλεται από τείχη του 16ου αιώνα. Περπατώντας στα λιθόστρωτα δρομάκια θα δείτε μεσαιωνικά αρχοντικά, θα φτάσετε στο κάστρο και στον καθεδρικό ναό στην κορυφή του λόφου.\nΣτο νησί των πάρτι\nΑπό την άνοιξη η Ίμπιζα, επίκεντρο της ηλεκτρονικής μουσικής σκηνής, πλημμυρίζει με ξέφρενους ρυθμούς, χορό και άφθονο αλκοόλ. Η αφρόκρεμα των διάσημων DJs περνάει τη θερινή σεζόν από τα decks των super clubs, όπως τα Pacha, Amnesia, Ushuaïa, DC10, Privilege, Es Paradis και Eden. Τα κλαμπ φιλοξενούν θεματικά πάρτι που ξεσηκώνουν το κοινό, ενώ καθημερινά γίνεται ένα μεγάλο πάρτι σε διαφορετικό χώρο. Όλο και πιο δημοφιλή είναι τα πάρτι πάνω σε πλοία κατά τη διάρκεια της μέρας που συνδυάζονται πολλές φορές με είσοδο σε ένα ή περισσότερα κλαμπ. Αναζητήστε τα πάρτι της σεζόν στο party calendar του www.ibiza-spotlight.com.\nΠαραλίες για κάθε γούστο\nΗ μεγαλύτερη ακτή είναι η πολυσύχναστη Playa d’en Bossa, όπου μπορείτε να επιδοθείτε σε θαλάσσια σπορ. Εδώ βρίσκεται το δημοφιλέστερο θέρετρο του νησιού με πολλά εστιατόρια, μπαρ και κλαμπ. Σε μικρή απόσταση από την πόλη της Ίμπιζα βρίσκονται και οι λευκές αμμουδιές Cala Talamanca και Cala Llonga. Κοντά στο θέρετρο του San Antonio, αγαπημένη παραλία είναι η Cala Conta ή Cala Comte με τα τιρκουάζ νερά. Στο νοτιότερο άκρο του νησιού, η φημισμένη παραλία Las Salinas ή Ses Salines, με απαλή, ψιλή άμμο, είναι η πρώτη στάση που κάνουν πολλοί επισκέπτες του νησιού. Θεωρείται μία από τις ομορφότερες ακτές της Ίμπιζα. Πιο πέρα θα βρείτε τις περίφημες αλυκές. Το ξακουστό Cala Jondal αποτελεί το στέκι των διασημοτήτων και χαρακτηρίζεται από ένα ιδιαίτερο τοπίο. Μεγάλα βότσαλα, χρυσή άμμος στη μία άκρη και τριγύρω πευκόφυτοι λόφοι. Για χαλάρωση μετά το ξεφάντωμα ενδείκνυται η παραλία Pou des Lleo, σε έναν απομονωμένο κολπίσκο βορειανατολικά του θερέτρου Santa Eulalia. Θα συναντήσετε ντόπιους ψαράδες και πεντακάθαρα νερά, ιδανικά για καταδύσεις. Άγρια φυσική ομορφιά μπορείτε να απολαύσετε στην Aguas Blancas, με την ψιλή άμμο, τους βράχους, τις σπηλιές και τα τιρκουάζ νερά. Η παραλία είναι δύσβατη αλλά αξίζει τον κόπο. Για αξεπέραστη θέα με ηλιοβασίλεμα μπορείτε να πάτε στην Benirràs, έναν κολπίσκο με διάφανα νερά στα βορειοδυτικά, κοντά στο χωριό San Miguel. Η παραλία είναι μία από τις λιγότερο ανεπτυγμένες τουριστικά. Γαλαζοπράσινη θάλασσα και μια μακριά λωρίδα ψιλής, λευκής άμμου συνθέτουν το εξαιρετικό σκηνικό στη δυτική παραλία Cala Tarida, κοντά στο χωριό San Jose.\nΥπερθέαμα στο Σπήλαιο Can Marca (Cova de Can Marca)\nΜία ανεπανάληπτη εμπειρία θα βιώσετε στο Cova de Can Marca, διεισδύοντας σε έναν χρυσοκίτρινο κόσμο με πολλά επίπεδα και εντυπωσιακούς σχηματισμούς σταλακτιτών και σταλαγμιτών. Στην καρδιά του σπηλαίου θα σας συναρπάσει το υπερθέαμα με μουσική υπόκρουση και φωτισμούς, ενώ θα αντικρίζετε χρωματιστές λίμνες και έναν αστραφτερό καταρράκτη περίπου 10 μέτρων. Το σπήλαιο βρίσκεται κοντά στο παλιό λιμάνι του San Miguel και στο παρελθόν το χρησιμοποιούσαν λαθρέμποροι για να κρύβουν τα λάφυρά τους.\nΕκδρομή στον παράδεισο της Φορμεντέρα (Formentera)\nΣμαραγδένια νερά και εξωτικές αμμουδιές θα απολαύσετε στη Φορμεντέρα, το νησάκι με την απίστευτη φυσική ομορφιά που αποπνέει ατμόσφαιρα Καραϊβικής αν και ανήκει στις Βαλεαρίδες Νήσους. Ιδανικό μέρος για χαλάρωση σε πολύ μικρή απόσταση από την κοσμοπολίτικη Ίμπιζα. Στο βόρειο τμήμα της Φορμεντέρα θα βρείτε δύο εκπληκτικές παραλίες με διάφανα νερά και λευκή άμμο, την Playa de Ses illetes και την Playa de Llevant. Στα νότια απλώνεται η Playa Migjorn, η μεγαλύτερη παραλία του νησιού, σε σχήμα μισοφέγγαρου με ήρεμα, κρυστάλλινα νερά. Μαγευτικό τοπίο το δειλινό θα δείτε στο Cap de Barbaria, με τον εμβληματικό φάρο στον βραχώδη λόφο, 100 μ. πάνω από τη θάλασσα. Λίγα μέτρα πιο πέρα, μια τρύπα στο έδαφος καταλήγει σε σπηλιά από την όποια μπορείτε να περάσετε για να βγείτε σε ένα φυσικό μπαλκόνι με εξαιρετική θέα. Στα ανατολικά, μπορείτε να επισκεφθείτε τον παλαιότερο φάρο, τον Far de la Mola, που λένε ότι ενέπνευσε τον Ιούλιο Βερν να γράψει τη νουβέλα επιστημονικής φαντασίας «Πάνω σ’ έναν κομήτη», γνωστή και με τον τίτλο «Έκτορ Σερβαντάκ». Πολύ κοντά στο φάρο θα βρείτε ένα μνημείο αφιερωμένο στον Γάλλο συγγραφέα. Αξίζει να πάτε μια βόλτα στο χωριό Sant Francesc Xavier, την πρωτεύουσα της Φορμεντέρα, που διακρίνεται για τα λευκά σπίτια και την κεντρική πλατεία με την εκκλησία-φρούριο του 18ου αιώνα. Στα εστιατόρια του νησιού θα γευθείτε νόστιμες τοπικές σπεσιαλιτέ, με έμφαση στα θαλασσινά.\nΜην φύγετε χωρίς:\nΝα εξερευνήσετε το προστατευόμενο Φυσικό Πάρκο Ses Salines. Απλώνεται στη θαλάσσια περιοχή μεταξύ Ίμπιζα και Φορμεντέρα, ενώ στη στεριά περιλαμβάνει παρθένες ακρογιαλιές, τις αλυκές, δασική έκταση, δεκάδες είδη φυτών και 210 είδη πουλιών.\nΝα δείτε το ηλιοβασίλεμα από το βραχώδες νησάκι Es Vedra ή από κάποιο café στο San Antonio.\nΝα επισκεφθείτε μία από τις υπαίθριες αγορές του νησιού.\nΝα δειπνήσετε σε μία από τις ατμοσφαιρικές ταράτσες εστιατορίων στην πόλη της Ίμπιζα.\nTristan da Cunha: Το πιο απομονωμένο νησί στον πλανήτη!


Καταγγελία: 6μηνη πρακτική με πενιχρή αμοιβή για τους φοιτητές νοσηλευτικής - mynews.gr\nΚαταγγελία: 6μηνη πρακτική με πενιχρή αμοιβή για τους φοιτητές νοσηλευτικής\nΠε 21/10/2021 10:27 Παναγιώτα Απέργη\nΜε 176 ευρώ το μήνα φέρονται να πληρώνονται φοιτητές νοσηλευτικής που κάνουν την πρακτική τους σε νοσοκομεία, δουλεύοντας κανονικές βάρδιες, σύμφωνα με καταγγελία.\nΤην καταγγελία έκανε η φοιτήτρια νοσηλευτικής Κατερίνα Σταυρακάκη, η οποία ανέφερε εξοργισμένη πως οι τελειόφοιτοι καλούνται να κάνουν πρακτική για 6 μήνες, με πλήρη εφτάωρη βάρδια και αμοιβή 176 ευρώ.\n«Πολλοί φοιτητές δεν είναι προνομιούχοι. Εργάζομαι για να σπουδάσω και καλούμαι για ένα εξάμηνο να πηγαίνω στο νοσοκομείο κάθε πρωί να κάνω την πρακτική μου. Περνάμε από όλα τα τμήματα και εκτελούμε κανονικά τη βάρδια», εξήγησε η κ. Σταυρακάκη.\nΜάλιστα η φοιτήτρια τόνισε πως «Υποτίθεται ότι θέλουν να στελεχώσουν τα νοσοκομεία με καταρτισμένους επαγγελματίες νοσηλευτές. Το πτυχίο μας δεν αξίζει τίποτα; Στην Ευρώπη δε γίνεται αυτό το πράγμα. Από τη στιγμή που δεσμευόμαστε για τα πρωινά μας, δεν μπορούμε να βρούμε κάποια άλλη δουλειά για το απόγευμα. Αυτό ισχύει για όλους τους τελειόφοιτους. Είναι πολλά παιδιά από όλα τα μέρη της Ελλάδας».\nΣχολιάζοντας δε το πρόγραμμα ΕΣΠΑ που υπάρχει, η κ.Σταυράκη δήλωσε πως για να το πάρεις πρέπει να ολοκληρώσεις την πρακτική σου, τη στιγμή που χιλιάδες φοιτητές καλούνται να πληρώνουν ενοίκια και τα σχετικά τρέχοντα έξοδα που έχουν.


MVP MAGAZINE - ΑΘΛΗΤΙΚΟ ΠΕΡΙΟΔΙΚΟ - Με Πέρο ο ΟΦΗ στο Ελ Πάσο για το 9Χ9!\nΜε Πέρο ο ΟΦΗ στο Ελ Πάσο για το 9Χ9!\nΟ Αλέξης Περογαμβράκης είναι το νέο πρόσωπο στην αποστολή του ΟΦΗ για το παιχνίδι με την Καλλιθέα στο Ελ Πάσο (Σάββατο, 17/3, 3μμ). Ο έμπειρος επιθετικός μετά απο 6,5 μήνες απουσίας (ρήξη πρόσθιου χιαστού), δείχνει έτοιμος να βοηθήσει και αυτός τον ΟΦΗ, στο υπόλοιπο του πρωταθλήματος. Χωρίς Μαχαίρα, Βουό και Παπαστεριανό στην Καλλιθέα ο ΟΦΗ. Με 19 παίκτες η αποστολή.\nΜε προπόνηση που έγινε την Παρασκευή (16/3) το πρωί στο Βαρδινογιάννειο αθλητικό κέντρο, ο ΟΦΗ ολοκλήρωσε την προετοιμασία του, για την εκτός έδρας αναμέτρηση με την Καλλιθέα (Σάββατο, 17/3, 3μμ).\nΟ Δημήτρης Μαχαίρας δεν ξεπέρασε τον τραυματισμό του και προστέθηκε και αυτός, στις απουσίες των Παπαστεριανού και Βουό, οι οποίοι δεν θα ενισχύσουν τον ΟΦΗ στο συγκεκριμένο παιχνίδι.\nΟ Νίκος Παπαδόπουλος επέλεξε 19 παίκτες για την αποστολή. Μέσα σε αυτούς και ο Αλέξης Περογαμβράκης, ο οποίος 6.5 μήνες μετά τον σοβαρό τραυματισμό του (ρήξη πρόσθιου χιαστού), δείχνει έτοιμος να βοηθήσει και αυτός, την προσπάθεια της ομάδας.\nΤην αποστολή του ΟΦΗ απαρτίζουν οι : Στρέζος, Δερμιτζάκης, Φαζός, Κοιλιάρας, Κομεσίδης, Μπολάκης, Μονιάκης, Ποτουρίδης, Βαφέας, Αργυρόπουλος, Νάστος, Πουρτουλίδης, Παπατόλιος, Κοέλιο, Περογαμβράκης, Μάνος,Λεάλ, Κουτσιανικούλης, Ντίνας.\nΕκτός αποστολής έμειναν οι: Παναγιώτου, Γιαγκιόζης, Παπαστεριανός, Οικονόμου, Πλευράκης, Κοντογιάννης, Μαχαίρας, Βουό, Τοπούζης Νοικοκυράκης.\nΗ αποστολή του ΟΦΗ, αναχωρεί αεροπορικώς το απόγευμα της Παρασκευής για την Αθήνα.\nRead 799 times\tLast modified on Saturday, 17 March 2018 14:29\nMore in this category: « Δύσκολα και για Μαχαίρα!\tΠαράπονα Γκώνια για την διαιτησία! »


Home » Brands » Nokia » Nokia Lumia 800,Τα Widnows Phone βρήκαν τον ιδανικό σύντροφο [Review]\nPosted by ck • March 21, 2012 • Nokia ,Reviews • Add Comment\nΘα μπορούσα να το χαρακτηρίσω ως την καλύτερη συσκευή της Nokia μεχρι τώρα αλλά και ένα παράδειγμα του ορισμού της έννοιας industrial design. Ο λόγος για το Nokia Lumia 800 το οποίο αποτελεί το πρώτο δείγμα της προσπάθειας της Nokia να μπει στις καρδίες όσων αλλαξοπίστησαν αλλά και το αποτέλεσμα μια συνεργασίας με την Microsoft για την οποία έχουμε ακούσει πάρα πολλά τον τελευταίο καιρό. Πάμε στην συνέχεια να αναλύσουμε κάθε πτυχή της συσκευής.\nΕξωτερικά, αν έχετε δει το N9 από κοντά θα σας φανεί ακριβώς ίδιο το Lumia 800, μόνο που στην περίπτωση του Lumia, υπάρχουν και τα τρία χαρακτηριστικά πλήκτρα που εκτελούν τις βασικές εργασίες στο λειτουργικό των Windows Phone, στο κάτω μέρος της συσκευής. Μπροστά κυριαρχεί μια εκπληκτική οθόνη 3,7 ιντσών τεχνολογίας Clear black όπως την λέει η Nokia, ενώ πρακτικά είναι μια οθόνη τεχνολογίας Super AMOLED με την ποιότητα του μαύρου χρώματος να βρίσκεται σε τέτοιο επίπεδο που να μην μπορείς να ξεχωρίσεις που τελειώνει και που αρχίζει στο σκοτάδι. Από την άλλη βέβαια η ανάλυση της δεν εντυπωσιάζει, είναι στα 480 x 800 pixels με το pixel density να βρίσκεται στα 252ppi και αν το προσέξεις μπορεί να δεις πιξελιασματα σε πολύ μικρό βαθμό. Οι Φινλανδοί υποστηρίζουν πως είναι ειδικά επεξεργασμένη έτσι ώστε να έχει εξαιρετική θέαση ακόμη και κάτω από το φως του ήλιου … να σας πω την αλήθεια έχουν απόλυτο δίκιο. Ακόμη το Gorilla glass που την καλύπτει είναι καμπυλωτό (3D όπως το ονομάζουν ) με συνέπεια η κύλιση του δακτύλου πάνω σε αυτή να είναι ότι καλύτερο έχω δει μέχρι τώρα.\nΑρκετά όμως για την οθόνη, δεξιά βρίσκονται 4 κουμπιά ιδού χρώματος ( ασημί), τα volume up και down αλλά και τα κουμπιά ανοίγματος – κλεισίματος της συσκευής ενώ πιο κάτω βρίσκεται το κουμπί της κάμερας. Στο πάνω μέρος, στην αριστερή γωνία βρίσκεται η υποδοχή 3,5mm ενώ δίπλα σε αυτή βρίσκεται η micro-USB θύρα καλυπτόμενη από ένα πορτάκι ενώ δίπλα σε αυτό είναι η υποδοχή για την κάρτα micro-sim.\nΠίσω υπάρχει ένα διπλό LED flash για την κάμερα και ένα ασημένιο διακοσμητικό όπου αναγράφεται το logo της Nokia μαζί με την κάμερα Carl Zeiss Tessar ανάλυσης 8 megapixels. Από την αριστερή μεριά δεν υπάρχει τίποτα, ενώ στο κάτω μέρος της συσκευής είναι το ηχείο.\nΗ όλη εμπειρία που σου αφήνει το τηλέφωνο στο χέρι είναι για σεμινάριο, με εξαιρετικό grip ενώ είναι κατασκευασμένη με την τεχνική του Unibody από ένα ειδικό υλικό το polycarbonate, γενικότερα η συσκευή δεν σoυ αφήνει περιθώριο να παραπονεθείς για κάτι αφού όσο και αν το πιέσεις δεν βγάζει κιχ ενώ ταυτόχρονα σου δίνει έναν αέρα σιγουριάς ότι δεν θα πάθει ποτέ τίποτα.Στα χαρτιά μετράει 116.5 x 61.2 x 12.1 mm με 142gr βάρος.\nΕσωτερικά και επιδόσεις\nΣτην καρδιά του Lumia 800, κρύβεται ένας επεξεργαστής ενός πυρήνα, 1.4 GHz Scorpion συγκεκριμένα είναι ο Qualcomm MSM8255 Snapdragon, ο οποίος συνοδεύεται από την Adreno 205 για τα γραφικά, η RAM είναι στα 512 ΜΒ ενώ η εσωτερική μνήμη της συσκευής είναι στα 16 GB χωρίς να δίνεται η δυνατότητα αύξησης αυτής.\nΤα υπόλοιπα ηλεκτρονικά περιλαμβάνουν όλα τα γνωστά με την μόνη διαφορά πως το Lumia δεν έχει γυροσκόπιο και για αυτό ίσως δεις σε κάποιες εφαρμογές την ένδειξη αυτή , μην αγχωθείς όμως δεν έγινε και τίποτα.\nH μπαταρία της συσκευής είναι στα 1450 mAh, γενικά είναι σε πολύ καλά επίπεδα αφού με πλήρη φόρτιση και νορμάλ χρήση μπορεί να βγάλει άνετα μιάμιση μέρα ενώ με πιο “extreme” χρήση λογικά θα χρειαστεί φόρτιση στο τέλος της ημέρας. Δεν είναι εντυπωσιακή η διάρκεια της μπαταρίας αλλά ήδη η Nokia έχει ανακοινώσει Update που αυξάνει την διάρκεια της μπαταρίας.\nΓενικά μπορώ να σου πω, πως η συσκευή είναι γρήγορη, πάρα πολύ γρήγορη. Αν έχεις συνηθίσει να δουλεύεις στο Android ειδικά θα σου φανεί περίεργο πως μπορεί και ανταποκρίνεται σε οποιαδήποτε εντολή σου ακαριαία, βέβαια αυτό θα το έχει παρατηρήσει και σε άλλα κινητά με Windows Phone 7.5 ωστόσο στο Lumia 800 είναι ένα σκαλί παραπάνω η ταχύτητα αφού είναι το Windows Phone με τον γρηγορότερο επεξεργαστή μέχρι στιγμής, ενδεικτικά ο χρόνος που κάνει να ανοίξει η συσκευή είναι μερικά δευτερόλεπτα.\nΗ κάμερα του είναι στα 8mp ανάλυσης 3264×2448 pixels, με φακό από την φημισμένη Carl Zeiss, χαρακτηρίζεται από το διπλό Led Flash αλλά και την δυνατότητα εγγραφής βίντεο στα 720 p με 30 fps. Οι φωτογραφίες αν και έχουν εξαιρετική ευκρίνεια πολλές φορές τα χρώματα είναι ολίγον τι σκοτεινά ενώ στο βίντεο αργεί να εστιάσει όταν αλλάζεις τα πλάνα. Ωστόσο η Nokia έχει δηλώσει πως είναι θέμα software και πως θα αναβαθμιστεί πολύ σύντομα ενώ θα αποκτήσει και την δυνατότητα να τραβάει πανοραμικές φωτογραφίες. Γενικά όμως έχει μια εξαιρετική κάμερα. Στο τέλος του άρθρου θα βρεις ένα link από Dropbox να κατεβάσεις δείγματα φωτογραφιών για να τις εξετάσεις με την ησυχία σου.\nΦυσικά σε λήψη σήματος αλλά και σε ποιότητα επικοινωνίας έχω καταντήσει κουραστικός σε κάθε Review για Nokia κινητό αλλά είναι εξαιρετικό, εκεί που με άλλα τηλέφωνα δεν είχα καθόλου σήμα, με το συγκεκριμένο μιλάω κανονικά και πιάνω και 3G.\nTo λειτουργικό του σύστημα όπως ήδη γνωρίζετε είναι τα Windows Phone 7.5 ή αλλιώς Mango. Δεν θα σας αναλύσω το λειτουργικό, κρατήστε όμως μόνο το ότι έχει όλες τις σημαντικές και κυριότερες εφαρμογές που έχετε συνηθίσει, είναι το ομορφότερο λειτουργικό που υπάρχει και είναι πολύ μα πολύ γρήγορο.\nΤώρα, η πινελιά της Nokia στο όλο λειτουργικό είναι κάποιες αποκλειστικές εφαρμογές με την σημαντικότερη να είναι το Nokia Drive , όπου μετά το σημερινό Update, μπορούμε να κατεβάσουμε τους χάρτες για την χώρα που επιθυμούμε χωρίς χρέωση και να έχουμε πλήρη πλοήγηση offline σε όποια χώρα επιθυμούμε με φωνητικές εντολές χωρίς κανένα κόστος (Θα γίνει ξεχωριστό Review για την εφαρμογή).\nΔες στην συνέχεια το βίντεο Review και τα λέμε στον επίλογο.\nΚαταλήγοντας λοιπόν στο Review, αν είσαι με το ερώτημα, αξίζει να το αγοράσω; Θα σου πω ένα μεγάλο ναι. Το Design της συσκευής είναι για σεμινάριο και προσωπικά ότι ωραιότερο έχω δει ποτέ μου σε κινητό τηλέφωνο, όπως και η αίσθηση που αφήνει στο χέρι. Είναι γρήγορο όσο δεν πάει ενώ η τιμή του για high-end smartphone είναι λογική στα 539 ευρώ που κοστίζει, αφού ο ανταγωνισμός παίζει πάνω από 600 ευρώ. Αν μπορείς λοιπόν να ζήσεις χωρίς μπροστινή κάμερα και θες να ξεχωρίζει από την μάζα του Android και του iPhone τότε το θεωρώ σίγουρη αγορά.\nSample φωτογραφιών : http://db.tt/GADCjsvA\nΔείγμα λήψης βίντεο σε χαμηλές συνθήκες φωτισμού :\nTags: lumia, Nokia, review, windows phone, νοκια


Νίκησε κι έπιασε κορυφή η ΑΕΚ - Αθλητισμός - Νέα Κρήτη\nΤώρα διαβάζετε: Νίκησε κι έπιασε κορυφή η ΑΕΚ\nΑνανέωση 14/01/2018, 22:12\nΝίκησε κι έπιασε κορυφή η ΑΕΚ\nΣε κακό βράδυ η ΑΕΚ, αλλά πήρε τη νίκη (3-1) απέναντι στον ΠΑΣ Γιάννινα στο ΟΑΚΑ χάρη στην ποιότητα και τα γκολ των Αραούχο και του Λιβάγια. Φωνάζει για πέναλτι η ομάδα της Ηπείρου.\nΜπορεί η ΑΕΚ να μην ήταν σε καλό απόγευμα. Μπορεί να έκανε ίσως τις λιγότερες τελικές σε φετινό ματς στο ΟΑΚΑ. Όμως είχε Αραούχο και Λιβάγια και χάρη σ' αυτά τα δυο βαρέα όπλα, κατάφερε να κερδίσει με 3-1 τον ΠΑΣ. Ο Κροάτης έβαλε ένα γκολ και έδωσε μια ασίστ και ο Αργεντινός πέτυχε δυο γκολ.\nΚαι κάπως έτσι η ΑΕΚ βρήκε τη νίκη, παρόλο που δεν έκανε καλό ματς. Όσο για τον ΠΑΣ, φωνάζει για μια φάση πέναλτι, στο ξεκίνημα του παιχνιδιού.\nΟ τρόπος που ξεκίνησε το ματς, έδειχνε πως το παιχνίδι θα μπορούσε να πάει σε τρελό ρυθμούς. Βλέπετε, μέσα στο πρώτο τέταρτο, ο ΠΑΣ είχε κάνει την φάση του 11 λεπτού στην οποία ο Μπέτρα βγαίνει απέναντι από τον Τσιντώτα. Αλλά και το γκολ του Λιβάγια περίπου στην αμέσως επόμενη φάση. Ο Κροάτης στο 13' πήρε την μπάλα έξω από την περιοχή, έκανε όμορφο κίνηση και σούταρε δυνατά για να νικήσει τον Γιαννίκογλου. Όμως αυτό το γκολ και η φάση του ΠΑΣ, ήταν και οι μοναδικές που έγιναν μέχρι και το τέλος του πρώτου ημιχρόνου. Διότι από το 13' και μετά τόσο η ΑΕΚ, όσο και ο ΠΑΣ, είχαν αδυναμία να ολοκληρώσουν σωστά, τι επιθέσεις που δοκίμαζαν να κτίσουν.\nΗ Ένωση με τον Μοράν και τον Κονέ ως δίδυμο αμυντικών μέσων για πρώτη φορά, είχε φανερό πρόβλημα στην ανάπτυξη του παιχνιδιού. Και ακόμα και όταν η μπάλα έφτανε στην τριάδα της επίθεσης, ο Μασούντ, ο Αραούχο και ο Λιβάγια, προσπαθούσαν να φτάσουν με… συνδυασμούς σε θέση βολής. Κάνοντας όμως κακές επιλογές στην τελική προσπάθεια.\nΈτσι έφτασαν μέχρι και το τέλος του πρώτου ημιχρόνου, χωρίς να μετρήσουν άλλη σοβαρή απειλή στην εστία του ΠΑΣ. Εκτός από μακρινά και άστοχα σουτ από τον Αραούχο. Όσο για τον ΠΑΣ, επίσης δυσκολευόταν να κτίσει σωστά τις επιθέσεις του και κυρίως να πλησιάσει στην εστία του Τσιντώτα. Άλλωστε και οι φιλοξενούμενοι, εκτός από ένα σουτ του Μπέτρα στην αγκαλιά του τερματοφύλακα της ΑΕΚ, δεν έφτασαν σε απειλή.\nΜπορεί ο ΠΑΣ σ' ολόκληρο το πρώτο ημίχρονο να μην έκανε ούτε ευκαιρία. Όμως το δεύτερο μέρος το ξεκίνησε με γκολ. Και μάλιστα πανέμορφο γκολ. Ο Γαρουφαλιάς στο 47' έπιασε μονοκόμματο σουτ έξω από την περιοχή, ο Τσιντώτας δεν αντίδρασε σωστά και η μπάλα κατέληξε στα δίχτυα. Ο ΠΑΣ ισοφάρισε και η ΑΕΚ άρχισε να... αγχώνεται. Είναι χαρακτηριστικό πως ετοιμαζόταν ο πάγκος της Ένωσης για μαζεμένες αλλαγές. Όμως ήρθε το 54 λεπτό, όταν ο Λιβάγια πρόλαβε τον αντίπαλο του και έβγαλε κάθετη πάσα στον Αραούχο και εκείνος πλάσαρε άψογα για να δώσει ξανά το προβάδισμα στην ΑΕΚ. Και κυρίως να διώξει το άγχος.\nΜε το προβάδισμα και πάλι, στην Ένωση είχαν την δυνατότητα να διαχειριστούν πολύ πιο άνετα το ματς. Και ειδικά από την στιγμή που ο ΠΑΣ έμεινε και με παίκτη λιγότερο στο 61 λεπτό. Βεβαίως η ΑΕΚ, έστω και με δέκα παίκτες, έστω και όταν άλλαξε με την είσοδο του Μπακασέτα τον σχηματισμό από τριάδα στην άμυνα σε 4-4-1-1, έδειχνε να μην έχει τα γερά πατήματα προηγούμενων παιχνιδιών.\nΈκανε λάθη και στην άμυνα και στη μεσαία γραμμή. Και επέτρεπε στον ΠΑΣ να μένει στο ματς. Μάλιστα στο 80', ο Σολτάνι έπιασε κεφαλιά από το ύψος του πέναλτι, αλλά πέρασε ψηλά άουτ. Τελικά η «καθάρισε» την… μπουγάδα, με κεφαλιά του Αραούχο στο 88' μετά από σέντρα του Γκάλο.\nΑΕΚ (Χιμένεθ): Τσιντώτας, Μπακάκης, Τσόσιτς, Λαμπρόπουλος, Γκάλο, Κονέ, Μοράν, Λόπες (67' Χριστοδουλόπουλος), Μασούντ (63΄Μπακασέτας), Λιβάγια (89' Αϊντάρεβιτς), Αραούχο.\nΠΑΣ ΓΙΑΝΝΕΝΑ (Πετράκης): Γιαννίκογλου, Τζημόπουλος, Μπουκουβάλας, Γιάκος (72' Μανθάτης), Μιχάηλ, Αποστολόπουλος, Σκόνδρας, Μπέτρα (71' Σολτάνι), Βιντάλ (89' Καρανίκας), Γαρουφαλιάς, Κόντε.


Βοηθάει στη μείωση του φόρτου εργασίας του ήπατος. Βοηθάει στην εξουδετέρωση των ελεύθερων ριζών χάρη στην υψηλή περιεκτικότητα σε αντιοξειδωτικές ουσίες.\nΚλινική τροφή που συστήνεται: ηπατοπάθειες, ηπατική εγκεφαλοπάθεια, ηπατική λιποείδωση (με εγκεφαλοπάθεια ή πρωτογενή ηπατοπάθεια), καρδιοπάθεια πρώιμου σταδίου. Δεν συστήνεται για μακροχρόνια διατροφή σε γατάκια, γάτες σε εγκυμοσύνη ή γαλουχία, γάτες με υπερλιπιδαιμία. Πρόσθετες πληροφορίες: Άλλα προϊόντα που μπορεί να χρησιμοποιηθούν: Για ηπατική λιποείδωση χωρίς εγκεφαλοπάθεια ή πρωτογενή ηπατοπάθεια: Prescription DietΤΜ a/dΤΜ Canine/Feline. Κύρια οφέλη: Μειώνουν το φόρτο εργασίας του ήπατος. Βοηθούν στη μείωση της συσσώρευσης αμμωνίας και των ακόλουθων συμπτωμάτων από το ΚΝΣ (ηπατική εγκεφαλοπάθεια). Μειώνουν τον κίνδυνο ανεπαρκειών που είναι συνήθεις στις ηπατοπάθειες. Μειώνουν τη συσσώρευση χαλκού στο ήπαρ. Βελτιώνουν τον μεταβολισμό του λίπους για τον περιορισμό ηπατικής λιποείδωσης. Μειώνουν την επαναπορρόφηση αμμωνίας (και την παραγωγή αμμωνίας) στο έντερο. Βοηθά στον περιορισμό της πυλαίας υπέρτασης και του ασκίτη. Ελέγχει τα κλινικά συμπτώματα που σχετίζονται με την κατακράτηση νατρίου και υγρών. Βοηθά στην αποφυγή της υποκαλιαιμίας η οποία μπορεί να προκαλέσει συμπτώματα από το ΚΝΣ. Διατηρεί τον κύκλο ουρίας, αποτρέποντας τη συσσώρευση αμμωνίας. Βοηθά στη διατήρηση της φυσιολογικής λειτουργίας του καρδιακού μυ. Εξουδετερώνει τις ελεύθερες ρίζες που σχετίζονται με ηπατικές διαταραχές.\nΒΡΑΧΥΠΡΟΘΕΣΜΗ ΧΟΡΗΓΗΣΗ ΣΕ ΓΑΤΑΚΙΑ Με βάση την ηλικία και το βάρος που έχει το γατάκι.\nHepatic Υποστήριξη της ηπατικής λειτουργίας σε περίπτωση χρόνιας ηπατικής ανεπάρκειας. Χαμηλή ποσότητα Cu: Μειώνει τις τοξικές επιδράσεις στα κατε..


Πάνος Καλίδης: Τα παιδιά εκτός γάμου, η κατάθλιψη, οι δηλώσεις για τους ομοφυλόφιλους και η κατακραυγή\nby Έπη Τρίμη 25/12/2020 18:30 25/12/2020 12:11 3023\nΟ Πάνος Καλίδης γεννήθηκε στις 18 Φεβρουαρίου του 1977 στη Νέα Σεβάστεια της Δράμας. Από μικρός αγαπούσε πολύ την μουσική και τραγουδούσε παραδοσιακά και ποντιακά, ενώ έπαιζε και ποντιακή λύρα.\nΟ Πάνος Καλίδης ξεκινώντας την καριέρα του έκανε την πρώτη του επαγγελματική συνεργασία σε ηλικία 20 ετών σε νυχτερινά μαγαζιά της Δράμας και της Ξάνθης, καθώς και σε γνωστά μαγαζιά της Βορείου Ελλάδος. Συνέχισε με συνεργασίες του στη Θεσσαλονίκη όπου γρήγορα ξεχώρισε ως λαϊκός καλλιτέχνης. Από το 2010 ξεκίνησε την συνεργασία του με τον Φοίβο.\nΕίμαστε 5μελης οικογένεια\nΟ Πάνος Καλίδης είπε χαρακτηριστικά: «Είναι χρήσιμο να τρως σε μεγάλο τραπέζι γιατί είμαστε 6μελής οικογένεια, 5 εμείς και μία οικιακή βοηθός. Άμα βάλεις και τους συμπέθερους φτάνουμε στους 10, άσ’ το…» σχολίασε με χιούμορ ο Πάνος όταν βρέθηκε στην τραπεζαρία.\n«Είχαμε κάνει ένα ταξίδι με την Λεάννα (Μάρκογλου) και ένα φιλικό μας ζευγάρι στην Τουρκία, πήρα δύο ναργιλέδες και όταν ήρθα στην Ελλάδα είδα πως είχαν την μισή τιμή από όσα έδωσα. Και είχα κάνει και παζάρια ο έξυπνος». Όταν ρωτήθηκε για έναν μελλοντικό γάμο, τόνισε: «αν μου ετοιμάσει κάποιος τα χαρτιά και έχει στείλει και προσκλητήρια, θα παντρευτώ…».\nΕίμαι κατά της ομοφυλοφιλίας και όχι των ομοφυλόφιλων\nΗ ομοφυλοφιλία είναι μια ιδιαιτερότητα σεξουαλικού προσανατολισμού. Μία έλξη δύο ανθρώπων του ιδίου φύλου, που μπορεί όντως να είναι πολύ δυνατή και ουσιαστική. Αυτό όμως δεν έχει καμία σχέση με την ομοφυλοφιλία του 2019 που έχει πάρει μορφή μόδας και μαγκιάς.Με το γιόκα μου θα βάλω να δούμε ένα ωραίο σέξι βίντεο κλιπ, όμορφα κορίτσια που θα κουνάνε τον ποπό τους, ενώ στα κορίτσια μου δεν θα τους βάλω να δουν ένα αγόρι κι ένα κορίτσι να φιλιούνται και να με ρωτάνε: «Τι κάνουν αυτοί οι δύο εκεί μπαμπά;». Δεν θέλω καν να το σκέφτομαι.\nΌταν ένας ομοφυλόφιλος υιοθετήσει ένα παιδί και το μεγαλώσει ως πατέρας, αυτό είναι καλό. Αν ένας ομοφυλόφιλος, εξωτερικά άντρας, το μεγαλώσει σαν μητέρα, το παιδί όταν καταλάβει πολύ γρήγορα τι γίνεται, μπορεί να έχει κάποιο πρόβλημα. Ειδικοί είναι οι ψυχολόγοι σε αυτό. Δεν είναι το φυσιολογικό αυτό. Δικαίωμα να μεγαλώσουν ένα παιδί έχουν όλοι, αλλά δεν είναι το ίδιο να μεγαλώνεις ένα παιδί κι ένα ζώο», έχει πει ο Πάνος Καλίδης.\nΣύσσωμη η ελληνική σόουμπιζ εναντίον του – Πώς απαντά η σύζυγός του\nΦανερά ενοχλημένη είναι η σύντροφος του Πάνου Καλίδη, Λεάννα Μάρκογλου, με τις επιθέσεις των celebrities κατά του τραγουδιστή με αφορμή τις δηλώσεις του περί ομοφυλοφιλίας. «Είμαι κατά της ομοφυλοφιλίας, όχι κατά των ομοφυλόφιλων. Έχω φίλους ομοφυλόφιλους, αλλά δεν υποστηρίζω ότι αυτό είναι φυσιολογικό και καλό», ανέφερε, μεταξύ άλλων, ο λαϊκός καλλιτέχνης σε συνέντευξη που παραχώρησε στο περιοδικό «Λοιπόν» και αμέσως προκάλεσε θύελλα αντιδράσεων στα social media.\nΜέσα από τα Instastories της, η γνωστή make up artist, ξέσπασε εναντίον όλων όσων γράφουν για τον άντρα της: «Δυστυχώς, ζούμε στη χώρα που το φυσιολογικό μοιάζει αφύσικο και κάποιοι το παίζουν πολύ μπροστά και άνετοι μα όταν συμβεί στο σπίτι τους λένε “γιατί σε εμένα;” Πολύ σπάνια τοποθετούμαι, μάλλον σχεδόν ποτέ, αλλά σας βαρέθηκα κάποιους ψευτο celebrities, μη πω καμιά κουβέντα άλλη, αλλά το επίπεδο μου δεν φτάνει τον πάτο που έχετε στην ψυχή σας. Οπότε ο Θεός θα σας κρίνει».\nΠρώτη στην αντεπίθεση έσυρε τον χορό η Μαίρη Συνατσάκη, η οποία εξέφραζε την έντονη αντίθεσή της στις δηλώσεις του Πάνου Καλίδη, αποκαλώντας τα όσα είπε «βλακεία της ημέρας». Παράλληλα, αναφέρθηκε στη γραμμή στήριξης «Δίπλα σου», η οποία μπορεί να βοηθήσει τους ανθρώπους ΛΟΑΤΚΙ που το χρειάζονται.\nΣτο πλευρό της τάχθηκαν κι άλλοι διάσημοι καλλιτέχνες και παρουσιαστές, όπως οι Αθηνά Οικονομάκου, Νίκος Μουτσινάς, Αντίνοος Αλμπάνης και Δανάη Μπάρκα. Η πιο σωστή απάντηση, ωστόσο, δόθηκε από τον Αντίνοο Αλμπάνη, ο οποίος έγραψε: «Φίλε Πάνο, σου έχω νέα! Το να υποστηρίζεις την ομοφυλοφιλία δεν σε κάνει ομοφυλόφιλο. Όπως επίσης το να υποστηρίζεις τις χελώνες δεν σε κάνει καρέτα καρέτα. Σοκ; Καλημέρα και καλό διάβασμα».\n«Και ξυπνάω το πρωί και ξαφνικά βρίσκομαι έναν αιώνα πίσω. Ρε Πάνο; Γιατί ρε Πάνο; Γιατί έπρεπε να μας πεις για τους ποπούς που βλέπεις με τον γιο σου ρε Πάνο; Γιατί από το πουθενά να μάθουμε ότι δεν έχεις ιδέα για την ομοφυλοφιλία και την αντιμετωπίζεις σαν “αρρώστια” και μακριά από μας ρε Πάνο; Γιατί δεν έμεινες στα ωραία τραγούδια σου ρε Πάνο;», έγραψε ο Νίκος Μουτσινάς, κρατώντας πιο χαμηλά τους τόνους χωρίς να προχωρήσει σε χαρακτηρισμούς, ενώ η Δανάη Μπάρκα σχολίασε καυστικά την αφίσα που είναι ο Πάνος Καλίδης μαζί με τον Λευτέρη Πανταζή, τον Θάνο Πετρέλη και τον Tus στο νυχτερινό κέντρο που θα εμφανίζονται. Εκεί κρατάνε στα χέρια τους όπλα. Η νεαρή ηθοποιός βρήκε πάτημα για να το χρησιμοποιήσει ως αντεπιχείρημα. «Σίγουρα δεν είμαι ειδική αλλά είμαι άνθρωπος και έχω υπάρξει “παιδί κάποιου”. Βασιζόμενη σ αυτό θα πω στους γονείς να δώσουν στα παιδιά τους ΑΓΑΠΗ και μόνο έτσι θα γίνουν καλοί, δημιουργικοί και δυνατοί άνθρωποι. Να είναι στηρίγματα για εκείνα και να τους οδηγούν προς το φως. Στα παιδιά που μπορεί να νιώθουν ότι είναι κάτι «διαφορετικό» από τους άλλους θα πω να είναι χαρούμενα. Όλοι είμαστε διαφορετικοί από όλους. Αγαπήστε αυτή την διαφορά, βρείτε την γοητεία σε αυτήν και ορμήξτε στη ζωή για να είστε χαρούμενοι όπως γουστάρετε. Στον τύπο που κρατάει όπλο σε αφίσα μπουζουκιών και μεγαλώνει παιδιά έχοντας ομοφοβικές απόψεις. Θα πω ένα πράγμα: Κρίμα».\nΠάνος Καλίδης: «Έχω κανονίσει να παντρέψω ένα ζευγάρι ομοφυλοφίλων στην Αγγλία»\nΜετά τις αντιδράσεις που προκλήθηκαν από τις δηλώσεις του σχετικά με την ομοφυλοφιλία, ο Πάνος Καλίδης αποφάσισε να πάρει θέση δημόσια και σε μήνυμά του στον προσωπικό του λογαριασμό στο Instagram, έγραψε: «Επειδή ξέρω ότι αύριο θα πρέπει να δώσω κατάθεση στο τμήμα Γλυφάδας για αυτή τη δήλωση, τονίζω ότι είμαι κατά της ομοφυλοφιλίας και όχι των ομοφυλόφιλων. Η ομοφυλοφιλία είναι μια ιδιαιτερότητα σεξουαλικού προσανατολισμού. Μία έλξη δύο ανθρώπων του ιδίου φύλου, που μπορεί όντως να είναι πολύ δυνατή και ουσιαστική. Αυτό όμως δεν έχει καμία σχέση με την ομοφυλοφιλία του 2019 που έχει πάρει μορφή μόδας και μαγκιάς».\nΠαράλληλα, το μεσημέρι της Παρασκευής (13/9) παραχώρησε συνέντευξη στη μεσημεριανή εκπομπή του Γιώργου Λιάγκα και απάντησε για την έντονη κριτική που δέχτηκε από όλη τη showbiz, αλλά ίσως και να έκανε τα πράγματα χειρότερα. «Δεν ήθελα ποτέ να ταχτώ απέναντι από τους ομοφυλόφιλους και δεν τάχτηκα ποτέ. Αγαπώ τους ομοφυλόφιλους και με αγαπάνε, είμαστε φίλοι. Σε λίγο καιρό έχω κανονίσει να παντρέψω κιόλας ένα ζευγάρι ομοφυλοφίλων στην Αγγλία. Όπως δεν θα μου άρεσε να βλέπω ένα ζευγάρι straight να φιλιέται στον δρόμο… Η ομοφυλοφιλία η σημερινή είναι σώνει και καλά να το επιδεικνύει ο άλλος. Εν πάση περιπτώσει, εγώ είμαι υπέρ στο να κάνει ο άλλος ό,τι νιώθει, στην ελευθερία του ανθρώπου, αλλά έχω κι εγώ πιστεύω, θέλω κι αισθήματα και αυτό λέω», δήλωσε μεταξύ άλλων, ο λαϊκός τραγουδιστής.\nΈχω πάρει αγωγή για κατάθλιψη και έχω πάει σε ψυχολόγο\n«Δεν έκανα ψυχοθεραπεία. Είχα πάρει αγωγή για κατάθλιψη παλαιότερα, δεν έκανα ψυχοθεραπεία. Γιατί δεν θεωρώ ότι ένας άνθρωπος που κάθεται απέναντί μου κι έχει σπουδάσει αυτό που θα μου πει ότι μπορεί να με βοηθήσει. Αφού σε όλους τα ίδια λέει», ανέφερε ο Πάνος Καλίδης.\nΈχω καιρό να πάω σε ψυχολόγο, νιώθω πάρα πολύ καλά. Ανά τακτά χρονικά διαστήματα με πιάνουν τα υπαρξιακά μου, «πέφτω» λίγο, αλλά «σηκώνομαι» πολύ γρήγορα. Σ’ αυτό βοήθησε η ψυχοθεραπεία που έχω κάνει» .\nΔεν είμαι μαμάκιας\n«Η γυναίκα μου δεν έχει αντικαταστήσει τη μάνα μου, όχι. Μια γυναίκα του 2019 δεν μπορεί να αντικαταστήσει μια γυναίκα του 1945. Δεν είμαι «μαμάκιας», τη μάνα μου τη βλέπω δύο φορές το χρόνο, ζει στη Δράμα, δεν θέλει να έρχεται στην Αθήνα, δεν της αρέσει, θέλει το χωριό. Τα δύο αδέρφια μου μένουν επίσης στη Δράμα, εκεί έχουν παντρευτεί. Δεν έρχονται συχνά να με δουν, μία φορά το χρόνο πλέον, παλαιότερα έρχονταν πιο συχνά. Οι γυναίκες του «τότε» πριν φάνε το φαγητό τους έκαναν στο σταυρό τους, οι γυναίκες του «σήμερα» πριν φάνε το φαγητό τους, βγάζουν σέλφι το φαγητό. Οι γυναίκες του «τότε» προσπαθούσαν να μαγειρέψουν καλύτερα από τη μητέρα τους, οι γυναίκες του σήμερα προσπαθούν να πιουν παραπάνω από τον πατέρα τους».\n22/09/2021 15:50 74\n20/09/2021 15:33 187\n20/09/2021 13:56 210\nTUSΑΘΗΝΑ ΟΙΚΟΝΟΜΑΚΟΥΑΝΤΙΝΟΟΣ ΑΛΜΠΑΝΗΣΓΙΩΡΓΟΣ ΛΙΑΓΚΑΣΔΑΝΑΗ ΜΠΑΡΚΑΛΕΑΝΝΑ ΜΑΡΚΟΓΛΟΥΛΕΥΤΕΡΗ Σ ΠΑΝΤΑΖΗΣΜΑΙΡΗ ΣΥΝΑΤΣΑΚΗΝΙΚΟΣ ΜΟΥΤΣΙΝΑΣΠΑΝΟΣ ΚΑΛΙΔΗΣΦΟΙΒΟΣ